Ohiko galderak Identifikazio zenbakia: 900007959\nBada berezitasunik Erabilitako Ondasunen Araubide Bereziaren eraginpeko eragiketak erregistratzerakoan?\n“Araubide bereziaren gakoa edo Transzendentzia” izeneko eremuan, 03 balioa adieraziko da.\nEragiketa mota horiek dokumentatzen dituzten fakturek ez dute jasanarazitako kuota era bereizian jasotzen.\nOndorioz, Jaulkitako fakturen erregistro liburuan, salbuetsita ez dauden eraginpeko eraiketak direnean, eragiketa “S1” gakoa erabiliz sailkatuko da eta “fakturaren guztizko zenbatekoa" adierazi beharko da, zerga oinarria zero dela eta tasaren nahiz kuotaren eremuak hutsik utziko direla.\nJasotako Fakturen Erregistro Liburuan, zero adieraziko da zerga oinarrian eta kontraprestazioaren guztizkoa fakturaren guztizko zenbatekoa izango da. Ez da zenbatekorik nahitaez adierazi behar “Zerga tasa" eta “Jasandako kuota” eremuetan; “Kuota kengarria” izeneko eremuan, berriz, zero adieraziko da.\nEnpresaburuak Erabilitako Ondasunen Araubide Bereziaren arabera adierazi diren norbanakoei egindako erosketen egiaztagiriak, norbanakoek sinatutakoak, F6 gakoa erabiliz bidali ahalko dira: “Kontabilitateko egiaztagiriak”.


«Hernaniarrak harritu egiten dira; zure herria turista bazina bezela ikustea oso positiboa da» - Kronika\n«Hernaniarrak harritu egiten dira; zure herria turista bazina bezela ikustea oso positiboa da»\nAgustin Kardaberaz, bisita gidatua. Hasiera.\nBisita gehiago ari da egiten Oihana Albisu Iparragirre aurten, Hernaniko erdigunean zehar. Bereziki nabarmendu ditu hernaniarrek beren kanpoko senideekin egiten ari direnak asko igo direla. Bisitei dagokionez, Estatukoak dira gehienak, Kataluniakoak bereziki; atzerritarren artean, frantsesak nabarmendu dira, beste urte batez.\nBigarren urtea du Oihana Albisu Iparragirrek Hernaniko Turismo Txabolako arduradun gisa. Aurten, «uztaila oso ona» izan dela onartu du, eta abuztuan, aldiz, jaitsiera nabaritu dela.\nAtzerritar gutxiago; Estatukoak, berdintsu\nNahiz eta bi aste geratzen diren iraila hasi, eta udarako denboraldiari bukaera emateko, hainbat datu aurreratu ditu Albisuk: «2017arekin konparatuz, atzerritar gutxiago izan da; Estatukoak, aldiz, berdintsuak izan dira».\nUztailean, denera, 194 pertsonek egin dute kontsulta Hernaniko Turismo Bulegoan. Abuztuko datuak oraindik ez daude, hilabetea bukatu ez delako. Orain artekoa kontuan hartuta, %53a Estatuko herritarrak izan dira; %27a, hernaniarrak; %13a, atzerritarrak; %5a, gipuzkoarrak; %2a, bizkaitarrak; eta %1a, nafarrak.\nBitxikeria gisa, Turismo arduradunak adierazi du arabarrik ez dela izan, baina oraindik agertu daitekeela baten bat.\nHernaniar kopurua, haundiagoa\nAldiz, Albisu gehien poztu duena da bisitak egiten dituzten hernaniar kopurua haunditu egin dela: «Hernaniko jendea animatu da bere kanpoko senideekin batera bisitak egitera. Hasiera batean laguntzera etortzen direla diote, baina harritu egiten dira. Zure herria turista bazina bezala ikustea oso positiboa da. Niri bereziki polita iruditzen zait».\nPerfil horietaz gain, nabarmentzen dira: Estatutik, bikote gazteak eta familiak, bereziki Kataluniatik; eta atzerritik, bikote helduak, batez ere frantsesak eta ingeles batzuk ere bai.\nEta bertaratzearen arrazoia izaten da, Albisuk azaldu bezala, herritik pasatzen ari direla, edo bertan lo egiten dutela. Orokorrean dio: «azken finean, kostatik ateratzen den jendea da, beste turismo mota bat bilatzen duena, kulturalagoa». Horiek, hain zuzen, eguraldiari ez diote gehiegi begiratzen; dena den, txarra egiten denean nabaritu egiten dela dio Oihana Albisuk.\n«Azken finean, kostatik ateratzen den jendea da, beste turismo mota bat bilatzen duena, kulturalagoa».\n«Donostiako bulegoan informazioa dagoela nabaritu da»\nAurten ere beste aldaketa bat izan dela nabarmendu du Turismo Bulegoko langileak: «Donostiako Bulebarreko bulegoan informazioa badagoela nabaritu da; jendeak badaki nora datorren», dio San Sebastian Region markaren landutako informazioari buruz.\nAldaketa txikiak, bisitetan\nHauek eta besteak asetzeko, hain zuzen, aldaketa txikiak sartu dituzte, aurten, bisita gidatuetan: «edukia berritzen saiatu gara, nahiz eta bisita erdigunetik izan, leku beretik. Aldaketak gehien bat izan dira historiari dagokionean, bitxikeriak sartu dira...», azaldu du.\nHorregatik, gogorarazi nahi die hernaniarrei eta baita bertaratzen direnei, oraindik bi aste geratzen direla bisita gidatua egin nahi duenarentzat: «uztaila, abuztuan eta txotx denboraldian dohainik izaten da», gogorarazi du.\nHortaz, herria turista bazina bezala ikusi nahi baduzu, idatzi edo deitu: turismoa@hernani.eus helbidera edo 943 33 70 28 telefonora.\nKardaberazen txoko ezezagunenak gogoan, bisita gidatuan\nHernanin jaio zen Agustin Kardaberaz Elgorriaga 1703an; egun Andre Kale 58 zenbakia dagoen lekuan, lehen Kardaberaz kalea zena. Garrantzia haundiko herria izan zen bere bizitzan Hernani, eta bertako txokoekin zeukan lotura azaltzeko, bisita gidatua egin zuten duela astebete Agustin Kardaberaz 3. milurtean proiektuaren baitan. Kale Nagusiko gurasoen etxea, Agustindarren eliza, Leoka labaderoa... bisitatu zituzten. Hamartik gora herritar bildu ziren, Joxe Mariren azalpenak entzuteko gogoz. Gainera, Hernani bisitatzeaz gain, Donostian eta Azpeitian ere egin dituzte bisitak.


Aramaioko bertsolariak gaurko finalerdian - Aramaio - Goiena.eus\nAramaioko bertsolariak gaurko finalerdian\nAitziber Aranburuzabala Juldain 2019-03-09 10:10\nXabi Igoa eta Andrea Arriolabengoa Aramaion jokatutako final laurdenean.\nManex Agirre, Xabi Igoa, Andere Arriolabengoa, Peru Abarrategi eta Aitor Ugarte aramaioarrak lehiatuko dira Baranbioko Serapio Lopezekin batera gaur, zapatua, Legutioko kultura etxean 17:30ean jokatuko den Arabako Bertso Txapelketako saioan.\nOtsailaren 9an abiatu zuten Arabako Bertsolari Txapelketa hamazortzi bertsolarirekin; hiru final-laurden jokatuta –Araian, Zigoitian eta Aramaion–, bigarren faseari ekingo diete gaur, zapatua, Legution.\nBi saiotan banatuta, hamabi bertsolari lehiatuko dira martxoaren 30ean Gasteizko Principal antzokian izango den finalerako txartelak lortzeko. Aramaioko sei bertsolari sailkatu dira finalerdietarako; gaurkoan, Legution, eskola bereko bost bertsolarik kantatuko dute, eta martxoaren 16an Dulantziko saioan izango da Paula Amilburu. "Eskola berekoak badira ere, adin eta ibilbide ezberdinekoak dira; biharko saioan, esaterako, 2015eko Arabako txapeldun Manex Agirre izango da, baina baita Arabako txapelketa nagusian lehen aldiz parte hartuko duen Aitor Ugarte ere. Bi kanporaketetan puntu gehien lortzen dituzten sei bertsolariek lehiatuko dute finala", azaldu du Arabako Bertsozale Elkarteko kide Uxue Diaz de Zeriok.\nAramaiokoa, "eskola sendoa"\n90eko hamarkadan sortutako eskola gaur egun Araban "erreferentea" dela dio Diaz de Zeriok: "Askotan elkartzen dira, eta entitatea du eskolak, Araban, eta herrian bertan ere bai".\nArabako txapeldun Oihane Perea ere iritzi berekoa da, eta honela gogoratzen ditu Aramaioko eskolaren hastapenak: "17 urte besterik ez nuen han irakasle lanetan hasi nintzenean. Maitasun handiarekin gogoratzen dut garai hura, elkar deskubritu genuen, eta, harrezkero, ikasle zirenak bertso-kide eta lagun min ditut. Baldintza egokiak zeuden eskola martxan jartzeko, eta hasieratik izan genuen herritarren babesa. Uste dut eskola mugarria izan zela Aramaio Araban gehiago txertatzeko".\nGaurko saioa 17:30ean hasiko da, eta ordu erdi lehenago eros daitezke leihatilan sarrerak: zortzi eurotan txartel arrunta eta sei eurotan bazkideenak; 16 urtetik beherakoek doan dute.\nSalgai daude, era berean, finalerako sarrerak Principal antzokiko atarian: 15 eurotan helduentzako eta 5 eurotan 16 urtetik beherakoendako.


Justino II.a - Wikipedia, entziklopedia askea.\n565eko azaroaren 15a - 574\n← Justiniano I.a - Tiberio II.a →\nKonstantinopla, 578ko urriaren 4a (57/58 urte)\n1.1 Lehen erabakiak\n1.2 Mendebaldeko gatazkak\n1.2.1 Lonbardiar eta gepidiarrak\n1.2.2 Lonbardiarrak Italian\n1.2.4 Iberiar penintsula\n1.3 Persiako guda\nLehen erabakiak[aldatu | aldatu iturburu kodea]\n565. urteko azaroaren 14ean Justiniano I.aren heriotzaren ostean bere iloba Justino agintari izendatu zuten Justino II.aren izenarekin. Ondorengo egunetan Justinianoren zorrak ordaindu eta epaile lanetan aritu zen. Hartu zuen lehen erabaki aipagarria askatasun erlijiosoa onartzea izan zen, ez zituen monofisistak ez eta beste joera heretikoak borrokatuko.\nMendebaldeko gatazkak[aldatu | aldatu iturburu kodea]\nLonbardiar eta gepidiarrak[aldatu | aldatu iturburu kodea]\nErrege lombardiarren ikurra zen burdinazko koroa\nGarai hartan lombardiar eta gepidiarrak Panonian gerran zebiltzan. Bi aurkariek laguntza eskatu bazioten ere Justino II.ak ez zuen inoren alde jo. Justinoren neutraltasuna ikusirik lonbardoak abaroenera jo zuten hauekin aliantza osatu zutelarik. Gepidiarrek orduan Sirmiumgo (gaur egungo Sremska Mitrobika) hiria eskaini zioten Justinori bere laguntzaren truke. Bizantzioko tropek Sirmiumgo garnizio gepidiarra ordezkatu ondoren ez zieten gepidoei inongo laguntzarik eskaini. Azkenean lonbardiarrek abaroen laguntza handirik gabe gepidoak behin betiko garaitu zituzten. Alboino errege lonbardiarrak Kunimundo errege gepidiarren burua moztu zuen garezurrarekin edalontzi bat egin zuelarik. Hori gutxi balitz Alboniok Rosamunda, Kunimundoren alaba, berarekin ezkontzera behartu zuen. 573 urtean Kunimundo hil izanaren ordaina jaso zuen Rosamundak sustaturiko konspirazio baten ondorioz hil egin baitzuten. Sirmium izango zen Justino II.aren aginteko lorpen aipagarriena.\nLonbardiarrak Italian[aldatu | aldatu iturburu kodea]\nGepidoak jokoz kanpo zeudenetik Danubioaren bestaldean bi herri ziren nagusi: lonbardiar eta abaroak. 568. urtean Albonio lonbardiarren erregeak, agian abaroen beldur, Italiako penintsula inbaditzea erabaki zuen. Lehen urtean Venezia inguruko lurraldea hartu zuten eta italiar penintsularen iparraldearen jabe egin ziren. Hurrengo urtean ia Liguria (gaur egungo Genova hiriaren eskualdea) osoa konkistatu zuten. Lonbardoek beste tribuek ez bezala ez zituzten hartutako lurrak sakeatzen bertara aldatzen zuten bizitokia eta indartsu bihurtzen ziren. Bizantziok Italian zituen tropek ezin zuten gauza handirik egin beren gotorleku eskas eta sakabanatuetatik. Hori gutxi balitz azkenaldian Italia osoan plaga ugari zabaldu ziren soroak ondaturik zeuden eta bizantziarrek ez zuten probisio gehiegi. Erromako hiritarrak Justinoren kexu ziren eta hauen ondorioz Narses jeneral ospetsuak aurreko urtean dimititu egin zuen, oso edadetua zen gainera 80 urte baino gehiago zituen ordurako, inperioak ez zuen jada Italian lonbardarrei aurre egiteko gai zen buruzagirik. Bizantziok ez zuen lonbardoen kontrako babesik beraz.\nAbaroak[aldatu | aldatu iturburu kodea]\nSirmiumgo kontrola zuen Justino II.ak abaroei tributua pagatzeari uko egin zion bere osaba Justiniano baino zorrotzagoa izan nahian, ez zituen aurrezki inperialak xahutu nahi. Abaroek aldi batez bizantzio bakean utzi zuten etsaiak erasoa berrekiteko aukera noiz eman zain. Aukera 573. urtean izan zuten Bizantzio eta Persiaren arteko gudan zehar. Abaroek Dalmazia inbaditu zuten, aurrez aurre Tiberio jeneral greziarra zuten bizantzioko tropa eskasen aurrean. Tiberio trebea bazen ere abaroek aurrera egiten zuten etengabe. Azkenean Bizantzio bake itun bat sinatzera behartu zuten 80.000 zilarrezko txanponen truke besteak beste. Bake ituna tributua ordaintzea baino garestiagoa suertatu zen inperioaren Balkanetako politikaren gainbehera erakutsiz.\nJustinianok erresuma bisigodoak bizitako anarkia aldi batez baliatuz iberiar penintsulako hegoaldea hartu zuen. 569 eta 572. urteen artean Leovigildo erregearen agindupean bisigodoek Kordoba eta beste zenbait hiri birkonkistatu zituzten eta ondoren Bizantziorekin bata bestearen domeinua errekonozitzen zuen itun bat sinatu zuen. Suintila erregea izango zen mende erdi bat beranduago Bizantzioren jabetza iberiarrak behin betiko konkistatuko zituena.\nGaraiko gudari armeniarrak\n571. urtean Armeniako biztanleak persiar agintarien kontra matxinatu ziren. Armeniarrak katolikoak ziren eta Bizantzioko inperio kristauari laguntza eskatu zioten; erantzuna hurrengo urtean jaso zuten Bizantziok Kosroes I.aren kontrako guda berrekin zuenean. Zenbait arrakasta lortu zuten hasieran ez zen guztia hain erraza izan hala ere. Bizantzioko tropek Nisibisgo hiria setiatu zuten. Setioa amaitu baino lehen Justinok armadaren buruzagia aldatzea erabaki zuen gudariak matxinatzea lortuz. Justinok gasanidak, eskualdean zituzten aliatu monofisistak, haserretu zituen ondorioz gasanidek persiarrei Siria inbaditzeko bidea eman zieten non preso ugari egin zituzten. Bost hilabeteko setioaren ostean persiarrek Daras konkistatu zuten, Bouron ibai hertzean. Persiarren arrakastak Justinok korde mentala galtzea ekarri zuen. Sofia enperatrizak zuzentzen zuen inperioa bere senarraren izenean. Irtenbide gisa Sofiak persiarrekin urtebeteko bake ituna sinatu zuen dirutza ikaragarri baten truke. Beranduago hiru urteko akordio bat sinatu zuen. Aldi berean abaroak Dalmazian Tiberioren kontra zebiltzan lehen aipatu bezala.\nHasieran Justiniano baino toleranteagoa izan bazen ere Sirimisgo Juanen aholkuei jarraiki apaiz monofisistak gogor jazarri zituen Siria eta Egipton kaltetarako izan zen politika. Erabaki hauek harrigarriak dira Sofia eta Justino berak joera monofisistak izan zituztela jakinda.\nTiberio II.aren erretratua duen solidusa\nBenetako agintea azken urteetan Sofiaren eskuetan egon zen. Justinok burua galdu zuen eta krisietan ingurukoak jo eta hozkatzen zituen eta burua leihoetatik bota nahi izaten zuen.\nArgitasun bolada batean bere oinordeko Tiberio Konstantino zesar izendatu zuen ondorengo diskurtsoa bota zuelarik:\n« Ezazu odolik isuri, ezazu mendekurik hartu, ezazu jendearen gorrotoa ekarri didaten erabakirik errepikatu eta izan bedi esperientzia zure gidari nire ereduaren ordez. Gizon lez bekatu dut; bekatari lez, baita bizi honetan, neurriz kanpoko zigorra jaso dut; hala ere nire konfiantzaz baliatu diren zerbitzari hauek (bere ministroei seinalatuz) nirekin batera aurkeztuko dira Kristo aurrean epaiaren garaia iristen denean »\n—Edward Gibbon The Decline and Fall of the Roman Empire, 45. kapitulua\nHil artean Sofia eta Tiberiok, ostera Tiberio II.a izango zenak, izango zuten agintea Justinoren izenean.\nJustiniano I.a Bizantziar agintaria\n565 -578 Ondorengoa\nWikimedia Commonsen badira fitxategi gehiago, gai hau dutenak: Justino II.a\nOrriaren azken aldaketa: 24 otsaila 2019, 18:16.


Mugakide mugaz gaindiko lankidetzarako sarea 2015ean sortu zen Bidasoaldeko arte- eta kultura-egituraren komunikazioa eta sustapena indartzeko xedearekin,Bitamine Faktoria sormen eta kultur ekoizpen lantegia (Irun) eta NEKaTOENEa Résidence d’artistes (Hendaia) eragileek bultzatuta.\nAzken urtean zehar mugaz gaindiko sinergiak sustatzen jarraitzeaz gain, asmo handiko erronka bati heldu diogu: argitalpen bat gauzatzea, muga bera eta honek adierazten duen oro hizpide dituena. Proiektu honi ekiteko, bi aldeetako kultura eta arte esparruko profesionalek osatutako lantalde bat eratu da.\nEgun, zoritxarrez gizarte-politika askok atzerakada prozesu bat pairatu dute, edonon mugak sortuz. Muga hauek baldintzatzen gaituzte, baita baztertu eta banandu ere. Hastapenetik gure misioa argi eta garbi mugaz gaindikoa eta kulturanitza izan da, elkarlanerako eta sarean lan egiteko joera izan duelarik.\nGuztiok gara Kontrabandistak.


Aldudeko berriak 17 12 26\nUnai Iturriaga eta Igor Elortza ostiral huntan Garruzen\nZabalik elkarteak antolaturik, bertsu afaria izanen da ostiral arrats huntan Garruzeko herriko gela berotuan. Zabalik elkarteko Pettan Prébendé\nTtiki Park Donibane Garazin eguberriko oporretan\nPuzgarri, tranpolinak, zurezko jokoak,goxokiak, jateko edateko, haurren aratsalde goxo baten pasatzeko parada ukanen dutela erran dauku Ttiki Park-eko Mikel Amilibiak\nYES haurrentzat ikusgarria abenduaren 23an Donibane Garazin\nPatrick Fisher eta Philippe Albor-ek asmatu ikusgarria da, musika tresna desberdin eta kantu alaiez osaturik. Argi joko eta bideoak ere badira. Haurrek momentu goxo baten pasatzeko osagai guziak bilduak dira YES ikusgarrian. Philippe Albor-ek xehetasunak eman dauzkigu\nElgarrekin Mugitu Plazara deitu tokiko iniziatiben trofeoaren sari banatzea egin da\nEuskal Herriko mendialdean abiatuak diren 61 iniziatiba dira lehian jarriak izan, joan den Maiatzetik, trofeo berezi hortan eta horietarik 5 dira saristatuak izan, Han zen Jojo gure lankidea…\nAldudeko ibarrean etxe frango hutsik\nAldudeko Ibarra Beti Aintzina elkarteak ixtudio bat egin du 2 urtez, etxe horietaz, eta lehen emaitzak agertu dituzte. Zoin etxe hutsak diren, zergatik, jabek zer xede duten : holakoak aztertu dituzte.\nEguberriko merkatua Izpuran Igande huntan\nIgande huntan, Eguberriko merkatua eginen da Izpurako Faustin Mentaberri gelan, 30 ekoizle eta esku lan egilerekin. Merkatu Berri izeneko elkarteak du antolatzen, eta hunek, kalitatezko xarta bat egin du, merkatuan parte hartzen dutenentzat. Joana Arbeletxe, eta Aurore Martin elkarteko kideak\nBaigorrin, eguberriko kontzertua igande huntan\nGernikako Andra Mari koroa eta Baigorriko Lagun Alai korala Baigorriko elizan izanen dira, igandearekin. Xehetasunak emaiten dauzku Lagun Alai taldeko Ttotte ERROTABEHERE-k.\nJean Baptiste Etxarren-Lohigorrik, « Au péril de leur vie. La fuite par la vallée de Garazi sous l’Occupation allemande »liburua plazaratu du\n2 garren munduko gerla denboran, ainitz jendek ihes egiten zuten, Garaziko ibarretan gaindi, Nafarroarat buruz. Jean Baptiste Etxarren-Lohigorrik, « Au péril de leur vie. La fuite par la vallée de Garazi sous l’Occupation allemande » deitu liburuan, hainbat lekukotasun bildu ditu, 1940 eta 1944 urteen artean gertatuaz\nIrrati bat Amikuzen\n20 bat Amikuztarrekin egin da bilkura, joan den ortziralean, Donapaleuko xerbitxu publikoen etxean , irulegiko irratiko antenna lokala proiektua aztertzeko. Bilkuratik landa, Jojo mintzatu da parte hartu duten batzuekin….


“Historia ofizialeko hainbat gertaera askoz ere hobeto ulertzen dira historia ez ofizialeko hainbat kontu itsusi ezagutuz gero” | Hitzen uberan\n← TXINTXIN BELDURRAREN HOTSA\nGaur hasiko da (H)ilbeltza →\n“Historia ofizialeko hainbat gertaera askoz ere hobeto ulertzen dira historia ez ofizialeko hainbat kontu itsusi ezagutuz gero”\nBazebilen hotsa, Imanoli buruzko liburu bat idazten ari zela Harkaitz Cano,eta bost urteren buruan iritsi zaigu Fakirraren ahotsa. Lehendabiziko aldiz, testigantzak baliatu ditu idazleak liburuaren puzzlea osatzeko: guztira, 30 lagun elkarrizketatu ditu. Horrek eman dion hain zuzen ere buruhauste gehien: “testigantzekiko sentitzen dudan zorra, esker ona, mesfidantza, intuizioa, kontraesanak… horiek denak nola kudeatu”. Horixe izan omen da zailena. Azkenean, nobela bat baita, eta ez biografia bat, sena literarioari utzi dio.\nSendatu nahi ez duen zauri bat\nPatti Smithen esaldi batekin abiatu duzu nobela: “Sendatu nahi ez duen zauri batek kortejatu egiten gaitu lehenbizi, eta gero, iseka egiten digu”. Horixe izan al da zuretzat Imanolen historia, sendatu nahi ez zuen zauri bat?\nZauri kolektibo bat dela, sentsazio hori daukat; horregatik aukeratu nuen, alde batetik. Gazterik hil zenez, sumatu dut zenbait kontu hitz egin gabe zeuzkala hainbat jendek, eta horrek utzi du zauri ireki bat, baina esango nuke euskaltasunaren inguruko jendeak bereziki bere sentitzen duen zauri bat dela. Hau da, jende askok galdetzen dio bere buruari: zein izango ote litzateke Imanolen postura, jarrera eta lekua euskal kulturan, gaur, baldin eta ez balitz hain gazte hil?\nZauri kolektibotzat har genezakeen beste pertsona bat da Yoyes –nobelako Arakis pertsonaia–.\nImanol eta Yoyes, biak elkarrekin irakurri dira askotan. Bitxia da, ez zuten pertsonalki elkar ezagutu. Baina Yoyesena gertatu zenean Imanolek bere burua ikusi zuen Yoyesen larruan, argi eta garbi, eta horrek eragin zion oso modu agerikoan posizionatzea, eta gero etorri zen boikot guztia. Gainera nahiko berria zen Sarriren ihesa: bazirudien Imanolek zerbait heroikoa egin zuela, eta beste muturrera pasa zen oso hilabete gutxitan, eta horrek egiten du oso historia boteretsu bat. Yoyesena izan zen inflexio-puntu bat oso bortitza. Horregatik kontatu dut kontatu dudan moduan.\nHain justu ere, arreta eman dit pasarte horrek. Esango nuke, Twisten aldean, oreka handiagoa dagoela nobela honetan, narrazio-molde tradizionalago bat. Arakisen heriotzaren pasartea, ordea…\nLanerako modua oso diferentea izan da bi liburuetan, zentzu batean behintzat, Twist idazteko ez bainuen inor elkarrizketatu. Twist idazteko elikatu nintzen egunkarietatik eta kroniketatik eta sumariotik, eta beste guztia berregin egin nuen. Gainera, Lasa eta Zabala hil zituztenean, 20 urte eskas zituzten, orduan horrek uzten zidan fikziorako tartea askoz handiagoa. Imanol, ordea, 57 urte bizi izan zen, leku askotan egon zen; beraz, bere bizitzak, benetakoak, okupatzen du gehiago, eta ondorioz fikziorako geratzen zaidan tartea, edo nire buruari baimendu diodana, txikiagoa izan da. Hori da beharbada bi liburuen arteko desberdintasun handiena.\nEgia da, baina, buelta asko eman nizkiola, batez ere, bi pasarte horiei: Yoyesenari eta Sarrirenari. Eta Yoyesena kamera geldoan kontatu nuen, iruditzen baitzait hain gertaera bortitza izan zela, ezen gaur egun gertatzen ari baita. Hori islatu nahi nuen.\nSarriren ihesa ez duzu zuzenean kontatu.\nJustu kontrako bidea hautatu nuen: Sarrirena kontatzen da off-ean, Imanolen komisaldegiko eszenan. Ihesa bera idatzi nuen, baina azkenean kendu egin nuen, iruditzen zitzaidalako hain heroizatuta dagoela, hain kontatua dagoela, euskaldunaren imajinarioan hain txertatua dagoela, ezen justu kontrako ariketa egin nahi izan bainuen: kontatuko dut off-ean, kenduko diot karga heroiko hori guztia, leienda hori…\nLiburua ateratzear zela, topo egin genuen kalean, eta esan zenidan oso kozinatuta zegoela jada nobela hau: zenbat denbora egin duzu honekin lanean?\nHorrela, serio, bost bat urte. Eta azkeneko urtea izan da beharbada sobre-kozinatuta zeuden gauza batzuk gordinago uzteko ahalegin bat. Eta bost urtetan norbere idazkera aldatzen denez, saiatu naiz liburuan somatu ditudan bi edo hiru tonuak ekualizatzen.\nPisua kendu duzu gainetik?\nBai, pixka bat bai. Orain lehendabiziko pertsonan idazteko gogoa daukat. Etxetik atera gabe idatzi nahi dut.\nNobela idazteko, 30 lagun elkarrizketatu duzu guztira. Lehendabiziko aldia da horrela planteatu duzula lan bat?\nBai, lehendabizikoa eta azkena, seguru aski.\nNola hasi zinen?\nBa hasi nintzen beste formula baten bila, nire buruari edo Twisti kontra egiteko. Ez naiz bereziki jendekoia nire literatura egiteko moduan, eta testigantzekin-eta lan egiten saiatu izan naizenean, askotan sentitu naiz dezepzionatua, edo lotua. Kasu honetan, ordea, erabaki nuen, prezio hori ordaindu behar banuen, ordainduko nuela, baina egin nahi nuela.\nSukalde-lanean, sena literarioa iparrorratz\nOrain dela 7 urte hauxe esan zenuen Twisten eraikuntzaz: “Fikzio horretan benetako gertakariak jartzen dituzu zuk menperatzen duzun ispilu deformante batean. Hori da nobela funtzionarazten duen mekanismoa: bada errealitatea, baina fikziozko pertsonaietan islatuta dago. Horrek mutazioa sortzen du, fikziozko pertsonaiak izanda, errealitatearen dosi handia daukaten pertsonaiak direlako. Eta horrek ahalbidetzen dizu fikzioaren malgutasuna eta gordin izateko ahalmena, baina aldi berean fikziozkoak ez diren pertsonaiekin sortzen den erantzukizuna eta enpatia”. Horrela sentitzen zara liburu honetan ere ala ñabarduraren bat gehituko zenioke?\nBai, honetan, pertsonaien eraikuntza gehiago izan da aleazio-kontu bat. Pertsona baten bizitzan jendea asko dago, eta nobela batean ez zen hainbeste jende kabitzen, beraz pertsonaia asko dira hainbat pertsonaren aleazioak, bataren %33 eta bestearen %37… Eta, gero, badago disolbentea, eta disolbentea fikzioa da. Ispiluena esplikatzen nuen bezala, ba hemen beste era batera esplikatuko nuke, pertsonaien atzean dagoen oinarri erreala handiagoa delako hemen Twisten baino. Igual Twisten gertaerak ziren errealagoak eta hemen, berriz, pertsonaiak.\nNola joan da sukaldeko lana? Elkarrizketak egin eta berehala hasi zinen idazten?\nAlde horretatik kaotikoa izan da, zeren elkarrizketak egin ahala idazten ari nintzen, eta inprentara joan baino hiru aste lehenago egin nuen azkenengo elkarrizketa. Ez dut egin urtebete elkarrizketak egiteko, urtebete idazteko… sistematizazio-maila horretara ezin izan dut iritsi.\nNola erabaki duzu zer utzi kanpoan eta zer sartu?\nMomentu batean oso blokeatuta egon nintzen, eta, azkenean, sena literarioari utzi diot. Aldagai asko zeuden, pasarte bat sartu edo ez sartu erabakitzeko, eta nahi nuen, baita ere, pertsonaia guztiek izan zezaten kontrapuntu bat edo argi-itzal bat, estereotiporik ahal bada ez… Horrek gidatu nau.\nAzken batean, nobela bat da.\nHori da nire buruari esaten niona eta elkarrizketatu nituenei esaten nien lehen gauza: hau nobela bat izango da. Kontua da jendeak modu jakin batean ulertzen duela nobela bat zer den, eta kontatu dizun hori ez bada nobelan agertzen, defraudatua sentitzen da. Ulertzen dut.\nIrakurri dute? Defraudatuta sentitu dira?\nSusmatu nezakeen baina orain egiaztatu dezaket, gazteagoei gehiago gustatu zaiela nobela. Elkarrizketatu ditudan gehienak 50 urtetik gorakoak izan dira, lehenbiziko pertsonan bizi dute historia, eta ulertzen dut haientzat oso konplikatua dela nobela hau irakurtzea nobela bat balitz bezala, ia ezinezkoa.\nGaldera hau, jakin-min hutsez: elkarrizketak grabatu dituzu?\nEz ditut elkarrizketak grabatu, apunteak hartu ditut, besterik ez. Iruditzen zait, hala, jendea lasaiago zegoela, kontatu dizkidatela hainbat anekdota, ez zizkidaketenak kontatuko grabagailua piztu izan banu. Anekdota horiek ez ditut liburuan sartu, baina baliagarriak izan zaizkit fikziozko alderdia eraikitzeko. Anekdota horiek eman didate pertsonaiak egin zitzakeen hainbat gauzen neurria, eta horiek gabe ez niokeen nire buruari emango hainbat gauza edo jokabide fikzioaren bitartez sortzeko eskubiderik.\nKantari baten historia\nNobela izateak errazten du pertsonaiaren alderdi ilunagoak ere azaleratzea? Agertzen dira gauza zatar samar batzuk.\nNik uste dut derrigorrezkoa zela. Pertsonaien humanizazioaren aldeko apustu bat da hori dena, ez nuen egin nahi alegoria edo laudoriozko liburu bat. Maitasunetik idatzitako liburu bat da, ez ditut nire bizitzako bost urte hartuko gorroto dudan pertsona bati buruz idazteko, ez naiz masokista. Kontrara, bere gauza batzuk asko miresten ditut, bere dohain batzuk, baina, horren indarra agerian geratu dadin, uste dut mesede egiten diodala bere alderdi ahulak edo garaiagatik edo bere izaeragatik edo bere inguruagatik, inguruan gertatu ziren gauza zikoitzak ere kontatuta, bestela pertsonaia ez da interesgarria. Gainera, askotan, ulertzeko balio du. Segurtasun falta batek harrokeria eragiten du, hori automatikoa da, orduan ez badut azaltzen, pertsonaia herrena da, ez? Eta konplexutasun hori jasotzea, iruditzen zait hori dela gure lana. Beharbada gure lanaren alderdirik zailena eta politena. Eta horretan saiatu naiz. Nolabait, historia ofizialean dauden hainbat gertaera sinplifikatu askoz ere hobeto ulertzen dira historia ez ofizialean gertatu ziren hainbat kontu itsusi ezagutuz gero, eta inkluso gauza itsusi horiek ezagutzeak laguntzen du pertsonaiaren gizatasuna hobeto konprenitzen.\nOrduan nire helburua hori zen: garai bat eta garai batzuk zeharkatzen zituen pertsona baten historia kontatzea, eta batez ere, kantari baten historia kontatzea. Oso garbi geratzea nahi nuen nola egiten zituen gauzetako gehienak egiten zituen bere kantari izaeratik, hori zela bere indargunea edo munduan egoteko patxada edo indarra ematen ziona.\nKantari-izaera horren eraikuntzan eragin handia izan zuen Parisek, ezta?\nParisen aldatu zen bere ikuspegia. Parisen jabetu zen egin zezakeenaz, eta geroztik bizi izan zen Pariseko erreferentzia horrekin, nik uste, hil arte.\nEta hori baino lehen?\nGarai horretako jendeak argi eta garbi esaten dizu berak ez zuela kantatzen inolako helburu estetiko ezta profesionalekin, inondik ere. Hasieran, kanta zen borrokarako tresna. Eta hor badago baita ere talka bat, borrokaren ikuspegiari buruzko talka bat, Iparraldean gertatzen den eszena batean. Esaten diote: “baina zuk zer uste duzu, gitarrarekin bakarrik urrutira ez gara ba iritsiko!” Eta nik uste dut hor bera ohartzen dela, berak nahi lukeela gitarrarekin bakarrik hain urrun iritsi, eta hori posible den edo ez, eztabaida horren txirikorda edo oihartzuna liburuaren bukaerara artea eramana dago, nolabait.\nBai, eztabaida horrek zeharkatzen du liburua: zein da artistaren lekua gizartean?\nOso eztabaida potentea da, eta erantzun garbirik ez daukana. Edo eduki dezakeen oihartzuna beharbada ez litzaiguke gustatuko, oso modu logikoan aztertuko bagenu. Artearen bitartez bakarrik egin daiteke iraultza? Nahi genuke pentsatu baietz, baina benetan horrela da?\nNobela osoa zeharkatzen duen beste oihartzun bat: Hadrianoren oroitzapenak eleberria, Marguerite Yourcenarrena.\nLiburu hori erabili dut fetitxe bezala, artista bakarti totalaren irudiari kontra egiteko. Nik uste dut desmitifikatu behar dela hori. Saiatu naiz Imanolen inguruko pertsonaiak izan zitezen bere eraikuntzaren parte. Izan ziren pertsona zehatz batzuk –eta liburuan hala agertzen dira– Imanoli benetan lagundu ziotenak bere pertsona eta pertsonaia osatzen, bere kantari izaera borobiltzen, bere talentua eta bere gaitasunak areagotzen eta horiek izan ziren askotan emakume oso zehatz batzuk, eta bereziki, aurreneko urteetan, Tatiana. Eta gustatzen zitzaidan, nolabait, Pigmalionen historia aldrebes kontatzea: Tatiana da bide batzuk erakusten dizkiona, berak bere kasa beharbada askoz beranduago topatuko lituzkeenak. Elkarrizketa guztietan nabarmendu zidaten hori. Kantagintza borrokarako tresna soiltzat hartzetik, artista bezala profesional izaterako bide horretan lagundu ziotenetako batzuk izan ziren Tatiana bezalako pertsonaiak. Tatiana bera oso-oso oinarrituta dago benetako pertsona batean. Nik ez nuen ezagutu, jakina, baina jende guztiak faszinazio handiz hitz egiten zuen hartaz, miresmen handiz.\nTxalorik ez, arren?\nArtistaren eraikuntzaz ari garela, hauxe dio nobelak laudorioez: “Laudorioa. Orain arte bizi ahal izan duzu hori gabe; hemendik aurrera, ez. Liseriketa azkarreko piztia da egoa: behin bere jatun-irensle kontzientzia esnatu delarik, ezer ez zaio aski izango, faltan izango du elika-dosia beti”. Gogora ekarri dit Twisten arrakastaren ostean publikatu zenuen saiakera, Txalorik ez arren.\nPasarte hori berdin dagokio kantari bati edo idazle bati, argi eta garbi, hor ez dago alde handirik. Esango nuke idazle ez denari ere badagokiola. Laudorioek badute zerbait adiktiboa; gaur egun, gainera, sare sozialetan askoz ere nabarmenagoa eta errazagoa da funtzionamendu horretan erortzea. Liburuan ez da hitz egiten sare sozialei buruz baina pasarte hori bete-betean aplika dakioke. Laudorioaren drogomenpekotasunari buruzko pasarte bat da, eta, gaur egun, dependentzia hori, besteek gurekiko daukaten iritzi onaren dependentzia, ez al da inoiz baino altuagoa? Kritika txarrak onartzen jakin behar den bezala, jakin behar da onartzen zure gauzei buruz esaten dituzten gauza onak. Eta ez dakit bietan zein den zailagoa. Kritika txarrak jasotzea bezain zaila ez ote den zerbait ona esaten dizutenean onartzea eta digeritzea modu natural batean. Zein da hor hartu behar dugun jarrera? Non topatu behar dugu gure lur irmoa, lasai bizitzeko eta gure lanarekin jarraitu dezagun modu natural batean?\nTxaloek arrisku bat dakarte, benetakoak direnean ere?\nLanean segitzeko derrigorrezkoa estimu minimo bat nabaritzea, sentitu behar duzu zerbaitetarako balio duela, eta hori adierazteko modua txaloa da, orduan hori beharrezkoa da. Kontua da nondik espero duzun hori edo zer neurritan. Eta gero ulertu behar da kritikak zertarako diren eta norentzat. Lehengoan norbaiti irakurri nion kritika oso lan zaila dela, oso beharrezkoa, baina interesgarriagoak direla irakurleentzat idazleentzat baino, zeren zure liburuari egin diezaioketen kritikarekiko zuk daukazun harremana oso zaila da garbia izatea. Hala ere, idazleok ere irakurleak gara, beraz guk kritikak irakurri behar ditugu irakurle garen zentzuan. Besteren liburuen kritiketatik gehiago ikasi edo jasotzen dugu, nire ustez, geronen liburuei egiten dizkietenetatik baino.\nEta, gainera, harrokeria handia da zure liburuaren defentsa konstantea. Hau da, nik 5 urte pasa dut hau egiten, orain dagokit entrebista kozkor batzuk ematea eta isiltzea, eta hortik aurrera iruditzen zait oso sanoa dela niretzat hurrengo liburuan pentsatzen hastea nahiko azkar. Koldo Izagirrek esan zidan liburu bat aurkeztu eta hurrengo egunean hasten dela bera hurrengoa idazten. Nahiko nuke nik ere horrela jokatu.\nEz, baina lortuko dut.\nRachel Cusk: Nola islatu esperientzia pertsonala subjektibotasunetik abiatu gabe\nHegats aldizkariaren 56. zenbakia osorik sarean\nIgartza Bekara lanak aurkezteko azken asteak\n“Poesia eta pentsamendua” jardunaldiak Donostian eta Hernanin\nTHOMAS BERNHARDEN MIRESLEAK EDO IMITATZAILEAK\nAntton(e)k Gobernatu ezinezko andre basa bat bidalketan\nInes Castiella Imaz(e)k Jon Barberenaren iritzi artikulua: “Luxu prekarioa” bidalketan


Francisco Maria Escudero: “Jarduerekin bat egin duten guztiek bihotzez egin dute”\nby Estitxu Zabala\t- Aza 20, 2012\nFrancisco Maria Escudero; Hiriko musika kontserbatorioko zuzendaria Ehun urte izango lituzte egun Francisco Escuderok, baina duela hamar urte hil zen; Sekulako oinordetza utzi du euskal musikagintzan, eta horren ezagutza zuzena du izen bereko bere semeak, aita zuelako...\nMerezitako omenaldia jasotzen ari da\nFrancisco Escudero hildako musikagile donostiarra omentzeko bi kontzertu berri iristear dira; gaur eta azaroaren 26an Francisco Escudero donostiarra euskal musikagile handien artean dago. Aurten, bere jaiotzaren mendeurrena bete da, eta hainbat jarduera eta kontzerturen bidez musikaria...\nEscudero gogoan izango du Musikeneko orkestrak\nby Estitxu Zabala\t- Aza 19, 2012\nFrancisco Escudero jaio zenetik 100 urte bete dira aurten. Musikari donostiarraren omenez, hainbat jarduera egiten ari dira, eta Musikene Orkestrak ez du hutsik egingo. Datorren azaroaren 26an, 20:00etan, kontzertu bat eskainiko du ikasleek osatutako orkestrak, Viktoria...\nFrancisco Escuderoren omenez\nby Estitxu Zabala\t- Api 17, 2012\nHainbat jarduera egingo dituzte musikagile donostiarra jaio zela ehun urte beteko direla aitzaki hartuta Francisco Escudero musikagile donostiarra jaio zela ehun urte beteko dira aurtengo abuztuan. Aldi berean, bera hil zela hamar urte beteko dira ekainean....\nby Estitxu Zabala\t- Api 16, 2012\nEhun urte beteko dira aurten Francisco Escudero musikagile donostiarra jaio zela, eta aldi berean, hamar urte beteko dira ere bera hil zela. Hori dela eta, hainbat erakundek bat egin dute musikagilea omentzeko helburuarekin, hainbat jardueren bidez....\nDebussy eta Escudero omenduko ditu 73. Musika Hamabostaldiak\nby Estitxu Zabala\t- Mar 8, 2012\nAbuztuaren 3tik irailaren 2ra egingo dute jaialdia, eta sarrerak maiatzaren 25ean jarriko dituzte salgai 2012ko Musika Hamabostaldia abuztuaren 3tik irailaren 2ra egingo dute. Hala, 73. ekitaldi horretan, bi musikagile handi omenduko dituzte: Claude Debussy frantsesa (1862-1918)...\nby Irutxuloko Hitza\t- Mar 7, 2012\n73. Musika Hamabostaldia abuztuaren 3tik irailaren 2ra izango da. Bertan, bi musikagile handi omenduko dituzte: Claude Debussy frantsesa (1862-1918) eta Francisco Escudero zarauztarra (1912-2002). Sarrerak maiatzaren 25ean izango dira salgai. Claude Debussyren jaiotzaren 150. urteurrenaren harira,...\nEuskal presoak hurbiltzeko erakunde adierazpena onartu dute\nby Xabier Etxabe\t- Ots 24, 2012\nPSE-EEk egindako proposamenak aurrera egin du; Juan Karlos Izagirre alkateak lortutako adostasuna txalotu du Osoko bilkura hasi bezain laster, bost minutuz utzi dute bertan behera Atzoko udalbatzarrean aurrera egin zuen erakunde adierazpenetako bat euskal presoak «pixkanaka...


Irekia Eusko Jaurlaritza - Gobierno Vasco :: Elikaduraren eta gastronomiaren etorkizuna aztergai hirugarren “Gazteak hazten-Growing Young” sinposioan\nElikaduraren eta gastronomiaren etorkizuna…\n<img src="https://www.irekia.euskadi.eus/uploads/cover_photos/41034/original/growing_young.jpg" style="max-width:100%" alt="" />\n“TEKNOLOGIA, ELIKADURA ETA OSASUNA-FOOD HEALTH TECH” du izenburu sinposioak, eta bertaratzen direnek gizartean pil-pilean dagoen eztabaida batean hartuko dute parte: elikaduraren iraultza, eta iraultza horrek osasuna, teknologia, industria, zientzia eta berrikuntzarekin duen harremana.\nInaugurazioan izan dira Bittor Oroz, Nekazaritza, Arrantza eta Elikadura Politikako sailburuordea; Rogelio Pozo, AZTIko zuzendari nagusia, eta Matxalen Uriarte, AZTIko Elikadura eta Osasun arloko koordinatzailea eta kongresuaren arduraduna.\nHiru egunez, jaten duguna zergatik jaten dugun, nutrizioari eta elikagaiei buruz zer dakigun, eta elikaduraren eta gastronomiaren etorkizuna zein izango den argitzeko erantzunak emango dira.\nElikaduraren iraultza izango dute hizpide, gaurtik aurrera, hirugarren “Gazteak hazten-Growing Young” kongresuan. Abangoardiako sinposioa da, dinamikoa, non industriak eta zientzia- eta medikuntza-komunitateek beren jakintza eta ikerkuntzak partekatzeko eta gizarte modernoak dituen hiru desafio garrantzitsuei buruz eztabaidatzeko aukera izango dute: zergatik jaten dugun jaten duguna, zer dakigun nutrizioari eta elikagaiei buruz, eta zein izango den elikaduraren eta gastronomiaren etorkizuna. Gaur egin da kongresuaren irekiera-ekitaldia, Bizkaia Aretoan (Bilbo), eta han izan dira Bittor Oroz, Eusko Jaurlaritzako Nekazaritza, Arrantza eta Elikadura Politikako sailburuordea; Rogelio Pozo, AZTIko zuzendari nagusia, eta Matxalen Uriarte, AZTIko Elikadura eta Osasun arloko koordinatzailea eta kongresuaren arduraduna.\n“TEKNOLOGIA, ELIKADURA ETA OSASUNA-FOOD HEALTH TECH” du izenburu kongresuak, eta datorren ostiralera arte, irailak 29, bertaratzen direnek gizartean pil-pilean dagoen eztabaida batean parte hartzeko aukera izango dute: elikaduraren iraultza eta iraultza horrek duen harremana osasunarekin, teknologiarekin, industriarekin, zientziarekin eta berrikuntzarekin. AZTIk antolatu du sinposioa, Lipigeniaren lankidetzarekin eta Eusko Jaurlaritzako Ekonomiaren Garapen eta Azpiegiturak Sailaren laguntzarekin, eta gaurkotasun handiko gaiak landuko ditu, hala nola doitasun-nutrizioa, plazera vs osasuna, big data, zientzia, pertsonalizazioa, gizartea, osasuna, teknologia, elikagaien industria, kontsumitzailea eta merkatua. Gai horiek guztiak maila goreneko nazioarteko adituak partaide izango dituen eztabaida batean lantzeko aukera ematen du Growing Young sinposioak.\nEusko Jaurlaritzako Nekazaritza, Arrantza eta Elikadura Politikako sailburuorde Bittor Orozek hau nabarmendu du: "Oso garrantzitsua da Euskadirako eta elikaduraren sektorerako hirugarren aldiz zientziari, gizarteari eta merkatuari buruzko sinposio profesional handiena den horren egoitza izatea, are gehiago kontuan hartuta elikaduraren bitartez gizarte osasuntsuagoa sustatzeko helburua azpimarratuko duela”. Oroz sailburuordeak gaineratu duenez, “Euskadin euskal elikaduraren eta gastronomiaren ildo nagusietan aurrera egiteko lan egingo du: Segurua, Osasungarria, Berezia eta Jasangarria (gizarteari, kulturari, ekonomiari eta ingurumenari dagokienez), baina beste ikuspuntu batetik, Elikaduraren Balio Katearen paradigmatik, lehen sektoreko ekoizpenetik elikagaien kontsumora iritsi arte; tartean, hor daude eraldaketa, banaketa eta merkaturatzea, gastronomiara iritsi arte".\nRogelio Pozo AZTIko zuzendari nagusiak zientzia-elikadura binomioa izan du hizpide, eta hau nabarmendu du: “Zientzia eta teknologia funtsezko tresnak dira gizartean eta, batez ere, gazteen artean elikadura egokia bultzatzeko. Teknologiak bateratuta, elikagai hoberenak eta gizabanako bakoitzaren beharren arabera pertsonalizatutakoak aztertu eta garatu ahal izango dira, bizimodu osasungarriagoa eta bizi-kalitate hobea sustatzen lagundu dezaten”.\nPrograma bat eta hiru erronka\n“Growing Young” programaren lehen egitekoa galdera honi erantzutea da: Zergatik jaten dugu jaten duguna? Gai ugari jorratuko dira, kontsumitzaile eta paziente ere baden gizabanakoaren ikuspegitik: elikatze-ohiturak, elikagaiak hautatzeko konpromisoa eta elikadura orekatuari eusteko konpromisoa. Iñaki Martínez de Albénizek (UPV/EHU), Jaime Martínek (LANTERN) eta Bittor Rodríguezek (UPV/EHU) dinamizatuko dute eztabaida, zeinaren helburua hau argitzea baita: Posible ote da osasuntsu eta gustura jatea? Nola ekin ote diezaioke gizarteak bizimodu osasuntsu bati? Zerk du eragina bizimodu osasungarri baterako heziketan?\nBigarren egitekoa, berriz, hau ezagutzea da: Zer dakigu elikatzeko moduari eta elikagaiei (eta gehigarriei) buruz? Zientziari eta elikadurari lotutako gaiak aztertuko dira, diagnostikoaren ikuspegitik, bai eta gizabanakoek elikatzeko izan beharreko jokabideari buruzkoak ere. Hauek izango dira eztabaidaren dinamizatzaileak: Carla Ferreri (ISOF-CNR), Juan Antonio Corbalán mediku eta saskibaloi-jokalari ohia (VITHAS INTERNACIONAL), Luis Castaño (BIOGURUTZETA), Ander Urrutikoetxea (ONKOLOGIKOA), César Martín (BIOFISIKA INSTITUTUA) eta Kayo Kurotani (NATIONAL INSTITUTE OF HEALTH AND NUTRITION).\nEzagutzea zein izango den elikaduraren eta gastronomiaren etorkizuna, eta galdera honi erantzutea: Hurrengo elikadura-iraultzaren aurrean ote gaude?, hori da hirugarren egitekoa. Bernard Lahousse (FOODPAIRING), Fernando Macho (MEDWHAT), Antonio Martín (BLENDHUB), Itziar Alkorta (BIOFISIKA INSTITUTUA), Ainhoa Calvo (SENDABIO) eta Iñigo Uriartek (SURAVITASAN) gai hauei buruzko eztabaida eta iritzi-trukea sustatuko dute: elikagai-sektoreko produktu eta zerbitzu berriak, eta gizarteak merkatuan eragin handiagoa izatea ekarri duten komunikazio-eta informazio-molde berriak.\nMatxalen Uriarte AZTIko Elikadura eta Osasun arloko koordinatzaile eta kongresuaren arduradunak nabarmendu duenez, "eztabaida izango da sinposioaren ardatz nagusia. Sektoreak eta eragileak elkarrengana hurbildu nahi ditugu, jarduteko estrategia berriak eztabaidatzeko eta diseinatzeko. Bertaratzen direnek elikadurari, osasunari, teknologiari, industriari, zientziari eta berrikuntzari buruzko gaurkotasun handiko eztabaida batean hartuko dute parte. Jakintza eta aplikazio industriala antolatu beharra daukagu, eta tokiko jarduketak garatuta soluzio globalei erantzun ahal izango diegu".\nOsteguna bitartean landuko diren gaien artean, nabarmentzekoak dira gizarte osasuntsua garatzeko Euskadin egiten ari diren ekimenak. Atal horretan, arrakasta izan duten hainbat kasu aurkeztuko dira. Nazioarteko testuinguruari dagokionez, Kayo Kurotanik (NATIONAL INSTITUTE OF HEALTH AND NUTRITION) Japoniako gizarte eta elikadura osasungarriaren eredua aurkeztuko du.\n“Teknologia omikoak prebentziozko diagnostikorako erreminta gisa" eta "nutrilipidomika: ikuspegi molekularra zelula-mintzetatik osasunera eta nutrizio pertsonalizatura”. Gai horiek jorratuko dira, besteak beste, zientziaren eta teknologiaren arloei dagokienez. Funtsezkoak dira bi arlo horiek, izan ere, gizartean elikadura egokia bultzatzeko, gazteen artean batez ere. Teknologien bateratzeari esker, ikerketak egin ahalko dira produktu pertsonalizatu eta ahalik eta onenak garatzeko, gizabanako bakoitzaren beharren arabera betiere, bizimodu osasungarriago bat sustatzen lagun dezaten.\nFernando Machok (MEDWHAT), berriz, txosten hau aurkeztuko du: “Benetako janari adimentsua, adimen artifizial aurreratua erabiliz”. Bestalde, Begoña Pérez Villarrealek EIT Food europar ekimena aurkeztuko du. Nazioarteko partzuergo bat da EIT Food, eta berrikuntza, ekintzailetza, negozio-sorrera eta hezkuntzaren arloko ekimen aitzindariak lantzen dihardu, elikagai-hornidurarako kate jasangarri eta lehiakorrak eraiki daitezen.\ngrowing_young.jpg 900 KB (jpg)\nELIKA - Nekazaritzako Elikagaien Segurtasunerako Euskal Fundazioak - “App” bat atera du elikagai-kontsumoaren segimendu pertsonalizatua egiteko\nElikadura- eta bioteknologia-sektoreek eta komunitate zientifiko eta medikoek euren ezagutzak partekatuko dituzte “Growing Young”-en hirugarren edizioan\nZientzia, elikagaien industria eta dieta pertsonalizatua Growing Young-en\nEusko Jaurlaritzak Euskadiko Gastronomiaren eta Elikaduraren Plan Estrategiko anbiziotsua aurkeztu du, osasunari, segurtasunari, berezitasunari eta iraunkortasunari bereziki bideratuta


ESKERRIK ASKO, PORROTX!\nHemen zaude:Hasiera»Albisteak»Albisteak»ESKERRIK ASKO, PORROTX!\nBortzirietako Euskara Mankomunitatea 2010-11-01 0 Iruzkin\nAstezken arratsaldean, Beran, Porrotxen bisita izan genuen. Bortzirietako haur eta guraso aunitz joan ziren Porrotx ikustera, eta ederki gozatu zuten pailazoaren emanaldiarekin. Ondotik, gainera, haur guzientzako txokolatea izan zen.\nPorrotxek dei egin zien haur eta guraso guztiei, heldu den igandean Beran ospatuko den Mankomunitatearen Egunean parte har dezaten. Bereziki gonbidatu zituen Matzadan eginen den ekitaldira, denon artean mankomunitatearen logotipo erraldoia osatzeko.\nBortzirietako Euskara Batzordeek eskerrik beroenak eman nahi dizkiote Porrotxi, Mankomunitatearen Eguna bultzatzeko egin duen ahaleginagatik.\nEz ahantzi: igandean denak Berara!


"Historiak dio duela zenbait mende portua hemen zegoela, eta hortik datorkio izena lekuari" : Irutxuloko Hitza\nLegatza saltsa berdean, txirla eta kokotxekin\nLehenik eta behin, saltsa berdea prestatuko dugu. Horretarako, zartaginean oliba olioa bota eta ongi berotuko dugu. Ondoren, baratxuri txikitua gehituko diogu, eta kolore pixka bat hartzerakoan, irin apur bat botako diogu. Dena ongi nahasita izatean, Arrain-salda, pipermina eta koñak zurrusta bat botako dizkiogu. Hamar minutuz egosiko dugu salda pixka bat gutxitu arte, eta hori eta gero, saltsa prest izango dugu.\nOndoren, legatza saltsan egingo dugu, alde batetik eta bestetik, eta hura eginda egotean, kokotxak eta txirlak gehituko dizkiogu. Minutu batez egosiko ditugu, txirlak ireki arte. Hori gertatzean, dena platerera eramateko prest izango dugu.\nJosetxo Perurena eta Iñaki Marauri, Portuetxe erretegia\n“Historiak dio duela zenbait mende portua hemen zegoela, eta hortik datorkio izena lekuari”\nJosetxo Perurenak eta Javier Bereziartuak 1982an ireki zuten Ibaetako Portuetxe erretegia. Iñaki Marauri sukaldeburuaren laguntzarekin, kalitatezko zerbitzua eta sukaldaritza tradizionala eskaintzen dituzte historia luzea duen eraikinean. Perurenarekin hitz egin dugu Portuetxe gertuagotik ezagutu ahal izateko.\nErretegia duela 37 urte ireki zenuten, baina zer zen leku hau lehen?\nHistoriak dio duela zenbait mende Donostiako portua hemen zegoela. Padurak honaino heltzen ziren, eta hortik datorkio izena lekuari.\nEta eraikinari dagokionez?\nBaserria izan zen, eta baita sagardotegia ere, duela urte asko.\nZure ustez, zerk egiten du berezi Portuetxe?\nBezeroak etxean bezala jasotzen ditugu, eta produktuari dagokionez, merkatuko onena ekartzen saiatzen gara. Hori da dena. Gauza guztien gainean egoten gara.\nKokapena ere atsegina da. Gordeta egoteak lasaitasuna eskaintzen du.\nBai, erabat. Zoritxarrez, desnibel honetan egoteak zenbait arazo ere ekarri izan dizkigu uholdeengatik. Behin, ura trinketearen txaparaino heldu zen, hortaz, imajina dezakezu nola geratu zen jatetxea. Teilaturaino urperatuta!\nJavierrek eta zuk urte luzez kudeatu duzue Portuetxe. Zein da jatetxearen etorkizuna?\nAtzetik datozkigun bi semeak. Erreleboa indartsu dator eta sekula baino ilusio gehiagorekin gaude horregatik.\nManterola kaleko Txokolo erretegia.


‘Eta etorkizuna... hemen balitz?’ deskonfinamenduko liburuxka argitara | Basque Country | KAZETA\n‘Eta etorkizuna... hemen balitz?’ deskonfinamenduko liburuxka argitara\nManu Robles-Arangiz Fundazioak eta Bizi! Mugimenduak maiatzaren 11n, deskonfinamenduarekin batera plazaratu dute proiektu berria. Maiatzaren 15 honetan paperean izanen da eskuragarri, urririk saltegi eta egoitza ezberdinetan. Tresna honen bidez, osasun krisi honetatik aitzinera “normaltasunezko bidegabekeriara itzultzea” errefusatzea proposatzen dute egileek.\nHaritz Larrañaga|18/05/2020 Updated at:\nMartxoko hauteskundeei begira Bizi!-k Ituna proposatu zien hautagaiei. © Guillaume FAUVEAU\nMaiatzaren 11n hasi zen deskonfinamendu fasea Ipar Euskal Herrian eta egun berean aurkeztu zuten pdf formatuan ‘Eta etorkizuna... hemen balitz?’ izenburua duen liburuxka. Bizi! mugimenduak eta Manu Robles-Arangiz Fundazioak sorturiko lana euskaraz eta frantsesez argitaratu da eta hainbat pertsona ezagunek hartu dute parte egitasmoan, Naiz atariak berri eman duenez.\nMarie Cosnay eta Txetx Etcheverry dira testuak idatzi dituztenak, marrazkiak Magali Etcheverriak egin ditu eta Edgar Morin soziologo eta filosofo frantsesak liburuaren aitzinsolasa idatzi du. Horrez gain, Jurgi Ekiza musikariak ‘Bihar’ izeneko kantarekin osatu du lana.\nMaiatzaren 15etik landa, paperean 5.000 ale banatuko dira Ipar Euskal Herriko saltegi, ostatu eta elkarteetan. Liburuxka urririk izanen da, baina irakurleek egitasmoa sustengatzeko diru ekarpena egin dezakete internet bidez.\nErrealitate berri bat sortu\nOsasun krisi baten erdian gauden honetan, lehengo egoerara itzultzea du xede askok eta askok, baina, hain zuzen, “anormala den errealitate batera itzuli” beharrean, osasun krisia usaiak aldatu eta trantsizio ekologikoan sakontzeko baliatzea proposatzen dute egitasmoaren sustatzaileek. “Eta parada baliatuko bagenu, alderantziz, gure lurraldeen metamorfosi ekologiko eta soziala abiatzeko? Horrek zer mundu ahalbidetuko luke hemendik zonbait hamarkadaren buruan?”, galdetzen dute.\nNormaltasun berri bat sortzeko nahia adierazten du lan honek eta errealitate berri hori nolakoa izanen litzatekeen irudikatzen du egitasmoak marrazki, abesti eta hitzen bidez. Horretarako osasun krisia baliatzea proposatzen dute: “Gure jendarteari buruz eta gure eguneroko biziko alienazioek gordetzen dituzten nahikunde eta xedeei buruz galdezkatzeko, eta beheretik hasiz birpentsatzen badugu, hots birtokiratze jasangarri eta solidario bat asmatzen badugu”.


ikasbil.eus: Fiche de modèle d'examen: Gizabideaz gogoeta\nEntzun Berasategik egiten duen gogoeta, konturatu gabe galtzen ari garen ohituraz.\nSeguru baduzula baten bat ez oso apartean. Ziur baduzula norbait ez oso urruti.\nMesedez, barkatu eta mila esker esaten ez dakien jende-modu horretaz ari naiz. Mesedez, barka, esker mila (esker anitz, milesker, mila esker…) esaten ez dakien jende-klase horretaz ari naiz.\nEzta ahopean murmurikatu ere. Ezta bere golkorako xuxurlatu edo isilka esan ere.\nLehenago egingo du astarrak umea. Astarra asto arra da, eta ez du kumerik egiten. Lehenago egingo du zerriak hegan.\nGizabidea kapritxoa dela uste duen gizarte baten patua. Gizalegea edo adeitasuna kapritxoa dela uste duen gizarte baten destinoa.\nJende zuri horiek. Jende faltsuak, alegia.\nKulpa katolikoen arazketa-prozesu mirakuluzkoa. Arazketa, gai bati zikinkeria kentzeko, edo kasu honetan, bekatuak garbitzeko prozesua, katolikoen artean erabilia, eta emaitza miragarriak ematen dituena.\nLibrabide morala eskuratu. Kulpaz libratzeko modua lortu.\nHain saltzen dute garesti. Hain gutxitan erabiltzen dute.\nEskerrak emateko gogoa piztu. Eskertzeko nahia etorri.\nGuri-guri samurtzen. Bigun-bigun jartzen.\nKolpe-zorririk jo ez. Ezertxo ere egin ez.\nEsker-jasa eman. Esker oneko hitzak eman ugari.\nEsataria. Aurrekoz atzera. Maialen Berasategi\nMaialen Berasategi. Bada giza espezie bat ezintasun linguistiko oso berezi batekoa. Seguru baduzula baten bat ez oso apartean. Mesedez, barkatu eta mila esker esaten ez dakien jende modu horretaz ari naiz. Arratsalde on, zer moduz, ondo izan eta gero arte esapideak urtean bitan eta justu-justu erabiltzen dituztenez.\nGiza espezie horretako kideek ezintasun patologikoa dute antza, saludatzeko (agurtzeko) ez ezik, mesedeak mesedez eskatzeko ere. Ez al dira ba, umeei, oso umetatik irakasten zaizkien lauzpabost hitz oinarrizko, labur eta sinple? Ba, pertsona hauek gaitz bitxi batek hartzen ditu urteekin nonbait. Eta azkenerako ezin behin ere ahoskatu, ezta ahopean murmurikatu ere. Lehenago egingo du astarrak umea.\nBerez-berez edukazio kontua da, gizabidea, deitu nahi duzuen bezala. Eta txikikeria dirudi eta seguru aski txikikeria da, baina gizabidea kapritxo bat dela uste duen gizarte baten patua zein den asmatzea, nire uste ez jakinean, ez da oso-oso zaila.\nInork igual (agian) esango du okerragoak direla eskerrak eman bai baina protokolo hutsez ematen dituzten jende zuri horiek. Eta zer esanik ez, barkamena eskatu bai baina, gero nahi dutena egiten segitzen dutenak.\nAdibide ezin hobeak ditugu kulpa katolikoen arazketa-prozesu mirakuluzkoak. Alegia, konfesatzera (aitortzera) joan eta pare bat aitagure errezatuta (otoitz eginda), norberak nahi duena egiten segitzeko (jarraitzeko) libra-bide morala eskuratu ahal izatea. Baina, aizue, batak ez du bestea kentzen, benetan. Aio, hiru letra, bi silaba; arren, bost letra, bi silaba. Hainbeste koskatzen al da?\nBarregarriena, gainera, zera izaten da: hain saltzen dituzte garesti espezimen hauek halako gizabide hitzak, ze, euforia (poz handia) pizten baitzaigu ezarian eta bat-batean, eskerrik asko xume batek ihes egiten badie.\nFenomeno bihurria baino uste baino ohikoagoa da hau. Esker txarrekoak behin eskerrak eman eta, eskerrak emateagatik eskerrak emateko gogoa pizten ez zaigu ba?.\nZerri samar portatu ohi diren batzuk behin txukun samar portatu eta guri-guri samurtzen ez zaigu ba bihotza? Etxeko eta zaintza-lanetan inoiz kolpe zorrik jo ez, eta behin lantxoren bat egindakoan, esker-jasa bat ematen zaien gizonenaren parekoa da fenomenoa. Eta okerrena da, alderantziz ere funtzionatzen duela. Beti muturbeltz dabilenaren oso tartekako barrealdia gogo on-onez estimatzen dugu. Baina ia beti umoretsu dabilenari, aldiz, ez diogu hain erraz barkatzen ilunaldia.


Venezuela Hugo Chavezekin nahi dugu | alternatiba.net\nEuskara Castellano Venezuela Hugo Chavezekin nahi dugu\nGonzalo Fernandez Ortiz de Zarate - Mahai Internazionalista\nBerriz ere ados nago, aurrerapausoak mantsoak direla esango duzue seguruenik, eta ez dagoela oso argi zer den XXI. Mendeko Sozialismo delakoa, ea non dauden egungo ezker alternatiboaren ezaugarrietako batzuk. Edonola ere, gogorrak eta nahasiak izaten dira burujabetzaren bideak, bertatik igarotzea erabakitzen dutenentzat.\nEta ondo da, beharbada Venezuelako eredua bere horretan beste lurralde batzuetara eramatea, eremu eta kultura bakoitzaren ezaugarri zehatzak aztertu gabe, ez da ezkerreko politika egiteko modurik egokiena, gaur egun.\nGarrantzitsua da esatea, eztabaidatu ahal izateaz gain, beharrezkoa dela, baita kritikak egitea ere. Izan ere, Venezuela borborrean dagoen kontinente baten parte garrantzitsua da. Bertan hainbat saiakera egiten dira paradigma eta proposamen politiko berriekin; kontraesanez, mugaz, aurrera zein atzerapausoz beterikoak, baina batez ere, aberastasunez, aniztasunez eta politikaz beteak.\nHorregatik nahi dugu Chavezek datozen hauteskundeak irabaztea, Venezuelarentzat ona delako, eta baita Euskal Herriarentzat ere, gure buruaren ispilu izan daitekeelako. Hala, eta aurretik esandako guztiaz eztabaidatu ahal badugu ere, gauza batzuk eztabaidaezinak dira guretzako, hemen asko baitugu haiengandik ikasteko. Lehenik, bere izaera internazionalista argia, hasieratik ulertu baitu guztion etorkizunak elkarren artean menpeko direla, eta neoliberalismoa eta kapitalismoaren modernitatearenak ez diren bestelako oinarrien gainean eraikitako eskualde arteko eta nazioarteko integrazioaren alde ibili da buru-belarri. Hala, Venezuelak ezinbesteko lana bete du ALBA, UNASUR, CELAC, eta bestelako erakundeen eraketan, eta horrek inperioari aurre egiten dieten indarren metaketa sustatu du, bai eskualde zein nazioarte mailan, irabazi asmorik gabeko elkartasunetik, herriak elkarren artean ulertzeko gai direla eta beharra dutela erakutsiz.\nAzkenik, helburu horiek ez dira diskurtso soilean gelditzen. Aitzitik, errealitateak dira: komunikabideen demokratizazioa; nekazaritza erreformaren eta elikadura subiranotasunaren aldeko politikak; lan araudi aurrerakoia; sektore eta enpresa estrategikoen nazionalizazioa; ekonomia solidarioaren eta EHak bere buruarentzat nahi izango lukeen herri partaidetza sistemaren sustapena.\nHorregatik guztiagatik eta beste hamaika arrazoiengatik -aurrean duen eskuma kolpistaren aurpegiak ikusteak eragingo ligukeen pozaz gain- gure elkartasuna bidaltzen dizugu: Hugo, Venezuelagatik irabazi, Amerikagatik irabazi, Euskal Herriagatik irabazi.\nal., 2012/10/01 - 14:54 Iritzia


“Itzulerak beti dira itzelak” - aikor.eus\n“Itzulerak beti dira itzelak”\nAikor aldizkaria 2018-07-10 09:45 Gurean izan da Txorierri\nFran Urias, Hesian taldeko abeslaria eta gitarra-jotzailea\nOholtza zapaldu gabe sei hilabete eman ondoren, Hesian taldeak 2018ko lehenengo kontzertua eskaini zuen Derioko San Isidro jaietan. Fran Uriasekin aritu gara Sakanako taldeari buruz eta esku artean duten lan berriaren gainean.\nt: Itxaso Marina\nZelan izan zen zaleekin berriro elkartzea?\nOso ondo atera zen. Guk oholtzara itzultzeko ikaragarrizko gogoa genuen, eta publikoaren aldetik ere itzela izan zen. Karpa beteta ikusteak asko poztu gintuen. Ez dago hasteko modu hoberik. Hau gure bizitza da, eta batzuetan atsedenaldiak beharrezkoak izan arren, gogorrak ere badira… baina itzulerak beti itzelak!\nKontzertuei dagokienez, zelan dator uda?\nAurreko beste uda batzuen aldean, nahiko lasai dator aurtengoa. Disko berria prestatzen gabiltza eta arreta lan horretan ipintzea erabaki dugu.\nZerbait aurreratuko diguzu lan berri horri buruz?\nLehenengo aldiz produktore batekin gabiltza lanean, eta oso esperientzia aberasgarria izaten ari da. Baina batez ere abestien itxura da ikaragarria. Horrelako pertsona batek asko laguntzen du kantuak biribiltzen eta horiei kolore ezberdinak ematen. Lan handia eskatzen du, baina merezi du…, mereziko du.\nGaurkotasun-gaiak ez ezik gai pertsonalak, sentimenduak ere islatzen dituzue zuen abestietan… Terapeutikoa da hizkiak idaztea?\nBeti pentsatu izan dugu abestiak terapia antzeko zeozer direla. Barruan duzuna paperean utzi eta askotan karga horretatik libratzeko modu bat izan daiteke. Mezu positibo bat helaraztea ere gertatzen da, eta jendeak gero mezu hori berarena bihurtzea. Guretzat hori da musikaren alderdirik ederrena. Magia da!\nEntzuten oso erraza den musika egiten duzue, rocka, punka eta popa nahasita. Nola lortzen da oreka?\nEgia esan, ideiarik ez. Barrutik irteten zaiguna egiten dugu, estiloetan gehiegi pentsatu gabe. Batzuetan disko gogorragoak irten zaizkigu; besteetan, adiz, bigunagoak edo poperoagoak… Auskalo hurrengo lana nondik joango den!\nHamabi urte daramatzazue musika munduan, zazpi lan dauzkazue kalean, hainbat eta hainbat kontzertu eman dituzue… Beti dago zerbait ikasteko?\nBeti, noski. Eta kontzertuetan eta bestelakoetan ezagutzen duzun jendearengandik ere ikaragarri ikasten da. Aspektu oso ezberdinetan, gainera. Kritikak jasotzen eta onartzen ikasten duzu, eta horietatik paso egiten ere bai, momentuaz gehiago gozatzen, kontzertuez, zeure buruaz, abestiak egiterakoan… Denerik.\nEta 12 urteren ondoren, hainbat aldaketa eta gorabeheren ondoren, zelango momentuan dago taldea gaur egun?\nMomentu on batean gaude. Egiten dugunarekin oso pozik eta zoriontsu gaude. Talde barruan ere giro bikaina dago eta familia handi bat osatzen dugu. Ezin gara kexatu. Eta beti aurrera eta gora begiratu behar den arren, uste dut begiak itxita sinatuko genukeela orain bezala beste hainbat urtetan jarraitzea.\nZelangoa da gaur egun Euskal Herrian musika euskaraz egitea?\nKonplexua. Oso zaila da laburki definitzea edo aztertzea. Euskal musikak, euskaraz egiten den musikak, eragin handia du oraindik eta hori pozgarria da. Lekua ere badu nolabait… Badago zirkuitu bat, baita publikoa ere, eragileek edota Udalek kontuan hartzen gaituzte… Bestalde, uste dugu musikak orokorrean daraman norabidea hemen ere badaramagula. Musika mota batzuek leku handiagoa dute: musika dantzagarria, entzuteko errazegia ere sarritan… Hori da dagoena. Norberak erabaki dezake zer entzun eta zer sortu. Guk gurean jarraituko dugu tenkor eta burugogor, nafar jatorrek bezala!\nHesian taldea Sakanan sortu zen 2006. urtean. Rocka, punka eta popa nahasten dituen taldeak zazpi disko kaleratu ditu: Maite dugu (2007), Herriaren oihua (2008), Borrokatu eta irabazi (2010), Hitzetik (2011), Hemen eta orain (2013), Hegalak astinduz (2014) eta Hesian (2016). Lan berria laster egongo da kalean.\nTaldeak abeslari bi ditu, Zuriñe eta Fran, eta horien bien ahotsen nahasketa taldearen erakargarri handiena da, zalantza barik. Hauek dira taldea gaur egun osatzen duten beste musikariak: Iker, gitarra-jotzailea; Eneko, tronpeta-jotzailea; Iñigo, tronboi-jotzailea, Ane Bastida, baxu-jotzailea; Danel, bateria-jotzailea; eta Aritz Barandi, denerik.\n1. a: Gaizka Peñafiel | Ikusi handiago | Argazki originala\n4 Zertzelada batzuk Sondikako erroten ganean\n5 BI-3101, BI-3102, BI-3481, BI-3707, BI-3709, BI-3726, BI-3732, BI-3741, BI-4105, BI-4203, BI-4207, BI-4209, BI-4342, BI-4343, BI-4344, BI-4346, BI-4482 foru errepideetan ofizioz moztu behar diren arbolen titularren zerrenda\nTxorierri / Gurean izan da\n“Erraza da Go!azen-eko pertsonaiekin bat etortzea”\n“Magoen artean ez dago sekreturik”\n“Hau bakarrik independentzia aldarrikatuta amaituko da”\n“Lantokietan dago sindikalismoaren benetako indarra”\nSorkun, abeslaria: “Metamorfosi sakona eduki dut pertsonalki zein musikalki”\nEnrikko Rubiños, Vendettaren bateria-jotzailea: “Ez dago sekretu berezirik, lan pilo baizik”\nCheiko Hata, japoniar euskalduna: â€œGaztelania euskara bezain zaila iruditzen zaitâ€\nKherau musika taldea: â€œGure arima, beti euskaldunaâ€


Daniel Blanco: “Euskaraz egiten duen oso jende gutxi daukat inguruan, eta, hortaz, aukera gutxi”\n2014(e)ko Urriak 30, admin, Albisteak, Mintzanet, bere ahotan, , 0\nDaniel Blanco duela 26 urte jaio zen Barakaldon. Gaur egun, Portugaleten bizi da.\nEuskaltegian euskara ikasten ari da, baina euskara praktikatzeko erreminta bat behar zuen, hortik kanpo aritzeko. “Euskaraz egiten duen oso jende gutxi daukat inguruan, eta, hortaz, aukera gutxi”, azaldu du Danielek.\nBere ustez, proiektua “berritzailea” eta “oso interesgarria” da, “gure garaiari ondo egokitua”. “Nire bidelaguna Marian Bernaola da, eta oso harreman polita daukat berarekin, hasieratik. Saioa hasi orduko, lehendabizi, astean zer gertatu zaigun kontatzen diogu elkarri, eta gero beste gai batzuez ere hitz egiten dugu”, gaineratu du bidelariak.\nDaniel Blanco, bidelaria\nDanielek horrelako proiektu batean parte hartzen duen lehenengo aldia da, eta horregatik aukera guztiak aprobetxatu nahi ditu. “Mintzanet bidez euskaraz egiteko eta jendea ezagutzeko amorratzen nengoen”, esan du.\nHasieran ez zuen zorte handirik izan: arazo teknikoak, bidelagun batekin edo besterekin arazotxoak… Eta nahiz eta dena bertan behera uztea pentsatu zuen, Danielek pazientzia beharrezkoa dela uste duen horietakoa da. “Arazoak anekdota hutsean gelditu ziren Marian ezagutu orduko. Bidelaguna oso garrantzitsua da, eta nirea oso prestua da. Horregatik, itxarotea merezi izan duela pentsatzen dut”, dio Danielek.\nHau dena kontuan hartuta, “dela lanagatik, dela bere egoeragatik, normalean euskaraz hitz egiteko aukerarik ez duen edonori” gomendatuko lioke Danielek Mintzanet.\nbere ahotan, euskara, Mintzanet\n‹ Karmele Jaio idazleak eta Konstantzako unibertsitateko ikasleek euskal kontagintza modernoa aztertu dute Mintzanet, euskara doan praktikatzeko aukera Internetez ›


“Jazarpen mediatikoa” salatu du Marc Aillet apezpikuak | “Jazarpen mediatikoa” salatu du Marc Aillet apezpikuak – iparraldekohitza\n“Jazarpen mediatikoa” salatu du Marc Aillet apezpikuak\nJaso dituen sostenguak eskertu ditu Aillet apezpikuak diozesako katolikoei bidalitako gutun batean, abortuaren kontrako bere jarrera berretsiz.\nEmazteen Nazioarteko Eguna kari kolektibo feministek bere kontra deitutako mobilizazioen aitzinean atxiki duen isiltasuna hautsi da Marc Aillet Baionako apezpikuak, bere diozesako katolikoei bidali dien gutunean. Joan den apirilaren 12ko bere txioa “gaizki ulertua” izan zela dio, eta ondoren pairatu duen “jazarpen mediatikoa” salatu du. Bere arabera, 140 karaktereko mezuan bere helburua ez zen Estatu Islamikoaren atentatuak eta abortatzen duten emazteak konparatzea, “abortuaren bortizkeria” baimentzen duen gobernu baten “inkoherentzia” salatzea baizik. Ailleten hitzetan, abortatzen duten emazte gehienek “gaitzeko presioa” jasaten dute eta ez zaie “abortatzea beste alternatibarik” eskaintzen. “Gaur egun erabiltzen diren teknikekin, abortatzea, jadanik osatua den haurkia pozoindu edo amaren uterotik ateratzea da, bere gorputz adarrak deseginez “, dio apezpikuak .\nAilleten ustez, kolektibo feministek eta LGTB mugimenduak antolatutako mobilizazioaren helburua Baionako apezpikua “zigortzea” zen, eta Eliza katolikoaren posizien kontrako “Lobby bereziki bortitzak” daudela salatu du.\nAzkenik, bere adierazpenek “erreakzio positibo andana” ere izan duela baieztatu du, eta “beren animoekin, laguntasunarekin eta otoitzekin” sostengua adierazi dioten guziak eskertu ditu. Martxoaren 8ko mobilizazioetan, homosexualen ezkontza eskubidearen kontrako Manif Pour Tous kolektiboak, erregimen monarkiko bat jartzearen aldeko Action Française ekuin muturreko taldeak eta Frente Nazionalak soilik egin zuten bere alde. Golias talde katolikoak izenpedura biltze kanpaina bat abiatu du Aillet apezpikuaren dimisioa eskatuz. Momentuko, 2.200 pertsonak izenpetu dute.\nKitxuen borroka gizarteratzeko


Mallorcako patata nekazariek uztak gorde zituzten - Potatoes News\nMallorcako patata nekazariek uztak salbatu zituzten\nin Berriak, Agronomy\nMallorcako patata nekazariek euren uzta izoztetik salbatzea lortu dute azken hilabetean tenperatura zero azpitik jaitsi zenean.\nSpud-ekoizleak eguraldi guztietan irten ziren eta izozteak garbitu zituzten ur-mahukekin.\n"Elementuen aurkako benetako borroka izan zen, arrakastatsua izan zen", idatzi zuen Mallorcako Daily Bulletinek.\nMilaka tona patata bidaltzen dira aldizka Britainia urtero Sa Poblatik baina lehia gogorra da eta eguraldiarekin lotutako edozein arazo amesgaizto bat izango zen bertako baserritarrentzat. Iragan hilabetean -5 graduko gutxieneko tenperatura erregistratu zen uhartean.\nFrijituen "gerra" areagotu egiten da Japonian erosotasun-dendak sartzen ari direlako\nPotato Pink Eye ekoizleek zaindu behar duten nahaste bat


Bilbao Bizkaia Museoko komunikazio-teknikaria aukeratzeko prozesuan gardentasun eza salatu du Fatuartek – Alternatiba\nEH Bilduk Nekane Alonso Kultura zinegotziaren agerraldia eskatu du azalpenak eman ditzan Bilboko Bilbao Bizkaia Museoko komunikazio teknikaria aukeratzeko prozesuaren inguruan. Bilboko Erreprodukzio Museoa eta Bilboko Euskal Museoa barnebiltzen dituen erakundea, hain zuzen ere.\nAlba Fatuarte Alternatibako kide eta koalizioko zinegotziak azpimarratu du “lanposturako eskakizunen artean komunikazio arloko unibertsitate titulazioa eskatzen dela ikusentzunezko komunikazio master batekin batera, nahiz eta ohikoena izan masterra meritotzat hartzea soilik. Era berean, lanposturako beharrezko euskara ezagutza eskatzen da, nahiz eta horrelako postuetarako erakunde publikoek C1 edo EGA eskatu”. Azkenik, “erakusketen komunikazioa eskarmentua” eskatzen da. Ohikoena izaten da antzeko lanpostuetan zenbait urtetako eskarmentua izatea.\nFatuartek salatu du deigarria dela “publikoki ez azaltzea zein erakundetarako den lan-eskaintza, euskara maila edo beharrezko esperientzia ez zehaztea eta bai azpimarratzea master zehatz bat behar dela. Elementu horiek argi uzten dute aukeraketa ez dela berme guztiekin egiten ari, erakunde publiko batean beharrezkoak diren diskriminazioa eza eta gardentasuna bermatuz”.\nHori dela eta, EH Bilduk azalpenak eskatu zizkion Udaleko kultura arduradunari abuztuaren hasieran. Gaur egun, oraindik, informazio hori ez da eman. Beraz, EH Bilduk Nekane Alonso Kultura zinegotziaren agerraldia eskatu du hautatze-prozesu horren inguruko azalpenak eman ditzan.


Brexit-a baliatuz 2023ko Europako Kultur Hiriburua kendu diote Erresuma Batuari | Boligrafo gorria\nHasiera » Kulturgintza » Brexit-a baliatuz 2023ko Europako Kultur Hiriburua kendu diote Erresuma Batuari\nLeeds hiriaren hautagaitza energia olaturik gabe geratu da.\n“Europako Kultur Hiriburua” esan eta medioetan eztabaida pizteko probabilitateak biderkatu egiten dira. Lasai irakurle, ez hartu inhalagailua, ez baikara Donostia 2016ri buruz hasiko. Oraingoan Erresuma Batutik dator notizia, Europako Batzordeak esan duelako estatu horretako hiriek ezin izango dutela 2023an halako hiriburutzarik eduki.\nBerez Hungariari eta Erresuma Batuari zegokien sei urte barru kultur hiriburu bana edukitzea, baina Jean-Claude Juncker buru duen erakundeak baldekada bete ur bota die aurpegira Ingalaterrako Leeds, Eskoziako Dundee eta irlako beste zenbait hiritako alkateei, esanez izendapen hori lor dezaketela soilik Europar Batasuneko herrialdeetako ziutateek.\nEta klaro, Brexitaren alde bozkatu ondoren, negoziazio eternal baten erdian bada ere, Erresuma Batuak ez du baldintza hori betetzen Europako Batzordearen ustez.\nHaserre Theresa May Downing Street-etik: “Bereziki dezepzionatuta gaude euren posizioaz informatu digutelako Erresuma Batuko hiriek euren azkeneko eskaintzak bidali ondoren”. Hum. Horrek esan nahi du proiektuak osatzeko erabilitako billete turrusta bat joan dela jada hiri horietako zergadunen poltsikoetatik zuzen-zuzenean merkatu komunean behera, kasu batzuetan milioi erdi euro baino gehiago Laboristek salatu dutenez.\nGero konparazioak datoz. Eta haserrea esponentzialki hazten da bostetako tearen orduan. Izan ere, Reykiavik izan zen 2000. urteko kultur hiriburuetako bat –Islandia ez dago EBn, baina bai Europako Ekonomia Ereumuan–; Norvegiako Stavager ere bai 2008an –idem–; eta 2010ean Istanbulek lortu zuen izendapena –2005etik dago mahai gainean Turkia EBn sartzeko aukera, baina ez da gauzatu–.\nEta polemikaren erdian, SNP alderdi independentista eskoziarrak gol bat sartu du, Londresi aurpegiratuz Brexitaren erruz geratu dela Dundee 2023rako aukerarik gabe. Biharko Juan Karlos Izagirre eskoziarrari, notizia jakitean, lasaitasun-zizpuru bat eskapatu zaio zenbait iturriren arabera, nolanahi.


Petritegi "Sagar Break Experience" - Petritegi\nPetritegi "Sagar Break Experience"\n2019.08.15 / Azken berriak\nPetritegik SAGAR BREAK EXPERIENCE aurkezten du. Enpresei zuzenduriko break berritzaile honek euskal sagardogintzaren kultura du inspirazio iturri. Petritegik, Sagarlorek eta Petrikafek leku eta zerbitzu aukera zabala jartzen dute zure eskura zure enpresaren jarduerak Donostiatik gertu eta natur eremu batean burutu ahal izateko. Eskeinitako zerbitzuek barne hartzen dituzte Sagarlore Nekazal Hotelean ostatu hartu eta bertakoak edo ekologikoak, produktu ekologiko zein Jatorri Deitura duten produktuez osatutako gosari naiz afari arinen aukerak; Petrikafek jarduera ezberdinak (aurkezpenak, meeting-ak, motibazioa, atsedena, garapena…) burutu ahal izateko erabilera anitzeko espazioak eskeintzen ditu.\nXVI.mendeko Petritegi kupeltegian sagarra eta sagardogintzaren inguruko Kultur esperientziak bizi daitezke (gidaturiko bisitak, tailerrak, katak etab.); izen bereko sagardotegia gastronomi eskaintza paregabeaz gozatzeko leku ezin hobea da: Txotx errituan parte hartu maikailao eta txuletaz osaturiko ohiko menua dastatuz. Gainera, zure bezero edo langileen egonaldia Kultur erakustaldi ezberdinez girotzeko aukera dago: dantza, musika, herri kirolak, bertsolariak etab.\nGure lantaldearekin harremanetan jarri, gure aukera guztiak ezagutu eta elkarrekin prestatuko dugu zure enpresarentza neurrira eginiko SAGAR BREAK EXPERIENCE bat.


2015ko maiatzaren 24a | Ordua Euskal Herrian Egipto\nMursik uko egin dio akusatu jantzia janzteari\tSaioa Alkaiza Guallar\tHainbat herritarren hilketak bultatzea egotzita, Mohamed Mursi estatu kolpez botatako Egiptoko presidente ohia epaitzen hasi dira Kairon. Ordubete baino ez du iraun lehen epai saioak, auzipetuak ez duelako epaitu jantzia jantzi nahi izan. Epaileak eten egin du saioa.\n"Faxismoa bizi dugu Egipton; giza eskubideak etengabe urratzen dira"\tJon Torner Zabala\tEgipton, giza eskubideen egoera ez dela deus aldatu dio Kairoko CIHRS Institutuko Mohamed Zaraak. Eskubideen urraketak nork pairatzen dituen da desberdintasuna, Rebelion webguneak plazaratutako elkarrizketan dioenez.\nMichael Hardt Iru�ean: "Botere guztia plazei!" aldarritik impassera\tHedoi Etxarte\timpassera"/>\nGutxienez 51 hildako eta 268 zauritu Kairon\tARGIA\tYon Kippurreko gerraren 40. urteurreneko manifestazioetan, istiluak izan ziren igandean Egipton. Mohamed Morsi presidente kargugabetuaren aldekoen eta segurtasun indarren arteko liskarrek 51 hildako eta 268 zauritu eragin dituzte oraingoz.\nAnaia Musulmanen jarduera debekatu dute Egipton\tARGIA\tEgiptoko Anaia Musulmanen ekintza oro debekatu du Kairoko Larrialdi Auzitegiak, baita haren eta “inguruko erakundeen” ondasun guztiak bahitzeko agindua eman ere. Tagammu alderdi sozialistak “ekintza terroristak” egin izana egotzi zien Anaia Musulmanei, eta epaileak ontzat eman du salaketa.\nMubarak mamua eta lapiko astinduen gaueko hotsa\tGorka Bereziartua Mitxelena\tDéjà vu baten antzekoak bihurtzen ari dira Egiptotik datozen berriak: Hosni Mubarak diktadore ohia kartzelatik aterako dute eta Anaia Musulmanetako buruzagiak atxilotu dituzte. Alderdia klandestinitatera itzultzeko bidean jarri dute azken asteetako gertakariek.\nAnaia Musulmanen buruzagia atxilotu dute Egipton\tARGIA\tAnaia Musulmanen burua atxilotu dute Egipton. Mohamed Badie, 70 urtekoa, Kairo ipar-ekialdeko Nasr hirian atzeman dute astearte goizean, estatuko agentziaren arabera, segurtasun indarrek bere ezkutalekuari buruzko informazioa jaso ostean.\nEgiptoko segurtasun indarrek Morsiren aldeko manifestarien kanpalekuak bortizki desegin dituzte\tARGIA\tEgiptoko segurtasun indarrek Mohamed Morsi presidente kargugabetuaren aldeko kanpaldiak desegin dituzte indarrez Kairon. Hainbat aste zeramatzaten Morsiren aldekoek militarren estatu kolpearen aurka protestatzen.\nKairoko kaleetan jarraitzen dute Morsiren aldekoek, asteburuko sarraskiaren ondoren\tARGIA\tRabá al-Audawiya meskitaren inguruan segitzen dute, kanpatuta, Anaia Musulmanetako kideek. Laurogei hildako zibil utzi ditu asteburuak zifra ofizialen arabera, baina Morsiren itzulera eskatzen jarraituko dutela esan dute presidente ohiaren jarraitzaileek.\nInoren ero ni\tAndoni Lubaki\t10 iruzkin\nBurutazioak itotzen nau Ramadán garaian. Bizi izan ditudan guztiak, eta ez dakit zergatik, introspekzio ariketa bihurtu zaizkit. Oraingoan, Kairon (Egipto), harrapatu nau hilabete sakratu honek.\n�Egipton indar politiko ezkertiar baten gabezia da larriena�\tLander Arretxea\t“Epe luzeko prozesu iraultzailean murgildu da Egipto, eta hau hasiera besterik ez da”. Hala adierazi du Gilbert Achcar Londreseko Unibertsitateko irakasleak The Real News Network telebistak egindako elkarrizketan. Nazioarteko Harremanetan eta Ekialdeko politikan aditua da libanoarra.\nZer eskatzen du Tahrir-ek?\tGorka Bereziartua Mitxelena\tDimisioa eskatzen zuten protesta masiboen ondoren, Mohamed Morsi Egiptoko presidentearen aurkako estatu-kolpea jo du armadak. Nola ulertu herrialdean gertatzen ari dena? Konglomeratu konplexua dira Egiptoko protestak, baita analisirako funtsezko osagaia ere. Eta aurrerantzean zeresana ematen jarraituko dutela dirudi.\nObamak jarraituko al du Egiptoko armadari laguntza ematen?\tARGIA\tAEBek orain arte Egiptoko ejertzitoari eman dioten laguntza gainbegiratzeko agindu du Obama presidenteak. Mohamed Morsi agindutik kendu eta aste betera iritsi da zalantza.\nAnaia Musulmanek salatu dute 35 lagun hil dituela poliziak\tARGIA\tAnaia Musulmanek Egiptoko segurtasun indarrei leporatu die presidente ohiaren aldeko manifestazio batean 35 pertsona hiltzea.\nEstatu kolpea Egipton\tARGIA\tEgiptoko armadak Konstituzioa bertan behera utzi, Parlamentua disolbatu eta Mohamed Morsi presidentea kargutik kendu du. Adly Mansour Auzitegi Konstituzionaleko presidenteak hartu du kargua behin-behinean. Armadak iragarri du hauteskundeak deituko dituztela.\nEgiptoko partida luzea izango da oraindik\tGorka Bereziartua Mitxelena\tAste hasieratik zeukan estatu-kolpe usaina Egiptoko militarren ultimatumak eta bide horretako lehenbiziko urratsa eman zuten atzo armadak Morsi kargutik kendu ostean. Baina ez litzateke oso zehatza dena aste honetako prismatik bakarrik aztertzea, Egipton 2011ko urtarriletik ikusten ari garen gertakarien konplexutasunari muzin egitea litzateke.\nEgiptoko militarrak eta oposizioaren memoria laburra\tGorka Bereziartua Mitxelena\tMohamed Morsi Egiptoko presidenteak uko egin dio armadak astelehenean egindako ultimatumari eta ura eztarrian gora doakio. Militarren berragertzeak zalantza ugari sortu ditu herrialdean bertan eta nazioartean. Horiek argitzeko, ez da txarra Alain Greshek Le Monde Diplomatiquen webgunean daukan blogean idatzi duen “Egipto, armada eta herria bat eginda?” artikulua irakurtzea.\nEstatu-kolpe usaina Egipton\tGorka Bereziartua Mitxelena\tEgiptoko militarrek 48 orduko tartea eman zieten atzo alderdi politikoei herrialdean nagusitzen ari den krisi instituzionalari irtenbidea emateko. Adierazpen horrek presio handiagoa eragingo dio Mohamed Morsi presidenteari, joan den astetik herrialdean indarra hartzen ari diren herritarren manifestazioei militarren ultimatuma gehitu zaielako.\n'Bloke Beltzak' borrokarako deia egin du Egipton\tUrko Apaolaza Avila\tHosni Mubarak boteretik bota zuen iraultzaren bigarren urteurrena iskanbilatsua izaten ari da Egipton. Egoera politikoa ez da batere lasaitu, Anaia Musulmanen aldekoen eta kontrakoen artean liskarrak ugari dira. Egunotan oposizioko talde berri bat sortu da: Black Block (Bloke Beltza). Mursi presidentearen kontra kale borrokaren bidez egin nahi dute.\nTahrir plaza zauri batek banandu du\tMarc Almodovar\tEgiptoarrek euren Konstituzioa onartu zuten 2012ko abenduaren 25ean. Baina erreferendumeko parte-hartze eskasak, eta aurreko asteetan oposizioaren eta Mursi presidentearen aldekoen artean izandako liskarrek, agerian utzi dute iraultza gertatu eta bi urte geroago herrialdeak oraindik bide luzea duela egiteko.\nEgiptoarrek baietz esan diote Konstituzio berriari\tJosu Urtubia\tEgiptoko hauteskunde batzordeak Konstituzioak %63,8ko babesa jaso duela jakinarazi du.Bigarren kontsulta egunaren ondoren eman dute datua.\nAnaia Musulmanak ia seguru garaile Egiptoko desilusioaren bozetan\tMubarak diktadorea kargutik bota zuten herritarrek ilusio gutxirekin bozkatu dute Egiptoko hauteskunde presidentzialen bigarren itzulian. Bi presidentegaiak, Anaia Musulmanen alderdiko Mohamed Mursi eta Mubaraken lehen ministro izandako Ahmed Xafik, ez dira iraultzan parte hartu zutenen gustukoak. Mursi izango da ia seguru irabazlea (bozen %96 zenbatuta aurretik dago, mendebaldeko Kairoko zenbaketaren esperoan) baina joan den astean Auzitegi Konstituzionalak parlamentua desegin ondoren, klima politiko ezegonkorra da nagusi.\nMubarak kartzelan hilko da, baina ez guri esker\tRobert Fisk\tHosni Mubarak Egiptoko diktadore ohia epaitu zuten larunbatean eta bizi arteko kartzela zigorra ezarri zioten. Robert Fisk kazetariak epai horretaz eta herrialdeak gaur egun bizi duen egoerari buruz artikulua publikatu zuen igandeko The Independent egunkarian. Jarraian artikuluko pasarte batzuk.\n2013-02-15\t| Egipto\n2012-05-11\t| Egipto\n2011ko urtarrilaren 25a: hamar egun lehenago Tunezen Ben Ali boteretik bota egiten dute eta eraldaketarako atea irekitzen da. Egipton Khaled Said, poliziak eraildako gaztearen elkartasun taldeek gobernuaren aurka elkarretaratzeak deitzen dituzte. Askatasun eta justizia grinak beldurra baino... 2011-11-08\t| Egipto\nLander Arbelaitz\tEz zen posible izango Arabiar Udaberria bezala ezagun egin den fenomenoa, teknologia berririk gabe. Halere, teknologia berriek eurek bakarrik ez dute deustarako balio, atzean hauen potentzialtasuna baliatuko duen pertsonarik ez badago. Hori da Al Jazeerak egindako dokumental honek azpimarratzen... 2011-06-28\t| Egipto\nHegoafrikaMaliSenegalMarokoAfrika Erdiko ErrepublikaLibiaMalawiKenyaNigeriaGhanaTanzaniaRuandaAljeriaHegoaldeko SudanSierra LeonaKeniaKongo Kazetaritza independentea eta profesionala egiten dugu, euskaraz eta euskaldunontzat.


Ikusmin handia sortu du Patxi Lopezek foroan egindako hitzaldiak – Infocom\nInfocom > NO USAR (Noticias) > Ikusmin handia sortu du Patxi Lopezek foroan egindako hitzaldiak\nIkusmin handia sortu du Patxi Lopezek foroan egindako hitzaldiak\nIon Muñoa ∿ 30 de octubre de 2008\nPSE-EEren idazkari nagusiak “transferentzia guztiak negoziatzeko prest” dagoela eta “kontsentsuan oinarritutako erreferendum loteslea bultzatu” nahi duela adierazi du Giza Zientzien Fakultateak antolatutako Gipuzkoa XXI foroan\nGernikako Estatutan jasota dauden eta oraindik indarrean ez dauden eskumen guztiak transferitzeko “lehenengo Euskadin eseri eta gero Zapaterorekin negoziatzeko prest dagoela” esan zuen Patxi Lopezek. Ez hori bakarrik, “beste transferentzia berri batzuez hitz egiteko” ere borondatea baduela adierazi zuen. Gai horretan, Hirukoari eta Ibarretxeri “transferentziez hitz egiteko hemengo alderdiei behin ere ez deitu izana” leporatu zien. Ildo berean, kontsentsuan eta paktuan oinarritutako “Estatutu berritzea” ere aldarrikatu zuen buruzagi sozialistak. Bere esanetan, “beharrezkoa da Estatutua errebisatzea eta berritzea erreferendum-ak bultzatu ahal izateko” baina betiere “paktuan oinarritutakoak baldin badira; herri honetan paktuaren bidez bakarrik egin baita aurrera”.\nKrisiari begira jarrita “Euskadin egoera ez dela hain larria eta oro har nahiko ona dela” aitortu zuen, baina gaineratu zuen “hobea izan zitekeela gauzak ondo egin balira”. Eusko Jaurlaritzak “krisiaren aurka ez duela ezer egin” salatu zuen eta bera “Lehendakari denean, beste politika batzuk egingo dituela” hitz eman zuen, betiere “herritarren benetako kezka eta arazoetara gerturatuz eta ez Ibarretxeren gobernua bezala, oso jende gutxiri axola zaion gaiekin obsesionatuz”.\nBuruzagi sozialistaren hitzaldia amaitu ostean, entzuleek galderak egiteko aukera izan zuten. Orduan etorri ziren arratsaldeko tentsio-une handienak. Hainbat ikaslek kritika gogorrak egin zizkion Lopezi “berak goraipatu zituen printzipio eta politiken kontrako asko egin dituelako PSOEK”. Alderdien ilegalizazioaz, abertzaleen politika egiteko ezintasunaz, kartzelaratzeez, askatasunean ezin erabakiaz eta beste hainbat gairi buruz egin zizkioten kritikak. Patxi Lopezek erantzun zien, nahiz eta batzuei ez nahikoa iruditu.\nPatxi Lopezen hitzaldiari buruz iritzia eman edo komentarioren bat egin nahi baduzu, hauxe da leku egokia, foroaren luzapena; betiere errespetuz egiten denean.\nAtzoko adierazpenek prentsan izan duten lekua ikusi nahi baduzu, hemen duzu aukera: foro-humanidades-patxi-lopez\nForo Humanidades, Gipuzkoa XXI, Patxi Lopez No hay comentarios Permalink\n← “Es triste que tengamos que esforzarnos en conservar actitudes comunicativas que antes venían dadas”\nHoy “La movida deportiva”; radio en directo desde Deusto →


argitaratua 2021 Iraila 01\nargitaratua 2021 Uztaila 05\n2020-21 ikasturtean DBH 4. mailako ikasleek In Europe School izeneko Europa mailako proiektuaren elkar trukean parte hartu dute gure historiari buruzko aipamen zailak lantzen dituen dokumentalararekin (Difficult history). EuroClio - European Association of History Educators Holandar elkarteak gidaturiko proiektu honek, unitate didaktiko zabal bat jarri du gure esku, eta Bosnia eta Serbiako gatazkek herrialde hauetan utzitako memoria historikoaren zailtasunak hausnartuz, gure historiari buruzko hainbat pasarte zail gaitzat duen dokumentala sortu dute ikasleek.\nGizarte eta ingeleseko ikasgaietan elkarkidetzan lan eginez, memoria historikoak azaleratzeko duen zailtasuna da dokumentalaren gaia. Andoni Sarriegi, Beasaingo memori historikoaren lan taldeko kidearekin elkarrizketa hitzartu zuten. Bere testigantza oinarritzat hartuz, frankistak gerra zibilean Beasaina sartu zirenetik gaur egunera memoria historikoak azaleratzeko izan dituen zailtasunak izan dira dokumentalaren haria. Behin dokumentala burututa, bideo dei bidez Amsterdango Alasca arte eskolako ikasleekin partekatu genuen. Bestalde, guk ere haien dokumentalak ikusteko aukera izan genuen eta elkarri iritziak eta galderak egiteko espazioa sortu genuen bideo dei batean.\nIkaragarri esperientzia aberasgarria izan da ikasleentzat eta EHIk ere praktika onen artean zabaldu du 2020-21 ikasturtean. Besteontzat ere oso interesgarria dela iruditzen zaigu\nargitaratua 2021 Ekaina 19\nIsil-gordeka prestatutako hitzak, bertsoak, kantuak, dantzak... dugun onena eman ondoren, nahi dugun onena jasotzeko eguna : gure ikasleak besarkatuz eta hainbeste urteren ondoren elkarrekiko lotura gozatuz. Horixe opatu ziguten gure DBH 4ko ikasleek. Eta hauxe opatu nahi izan zien ikastolak: ezagutzen ditugula - batzuekin 16 urte haundi gozatu dugu-, maite ditugula eta noizbait, badakigula, beraiek zainduko gaituztela guk zaindu ditugun bezala. Euskal nortasunak, parekidetasunak, aniztasunak eta lurra maitatzeak elkarrengana lotuago sentiarazten gaituela, gizakoiago.\nMila esker gure gazteoi : hemen duzue zuen tokia, gurekin garatu dadin zuen etorkizuna.\nargitaratua 2021 Ekaina 14\nBeasaingo Ikastolako Haur Hezkuntzako ikasleak Idiazabalen izan dira. 2021-06-11\nargitaratua 2021 Ekaina 09\nPatxi Bisquert Beasaingo Ikastolarra etorriko da ekainaren 10ean, 10:30etan Omburaren itzalaz eta euskal zinemagintzaz aritzera. DBH3-4ko ikasleekin egongo da.\nOrrialdea 8-(e)tik 52-(e)ra


Gizarte Zerbitzuetako jardunbide egokiak aitortzea - Bebai. 2022ko deiadia\nJardunbide egokiak aitortzeko deialdiak – 2022ko ekitaldia – 2021eko edizioak utzitako ildoarekin jarraitu nahi du; izan ere, orduan izan zen BeBai sariak Gasteizko Europa Biltzar Jauregian banatu ziren lehenengo aldia.\nEz da lan erraza gizarte zerbitzuetako jardunbide egokien definizioa egitea, batez ere bi arrazoirengatik:\n1) Gizarte esku hartzearen eremua anitza delako; izan ere, giza errealitatearen eremu guztiak hartzen ditu, eta errealitate hori, berez, konplexua eta faktore anitzekoa da.\n2) Gizarte esku hartzea hauskortasunaren eta labilitatearen eremuan mugitzen bada ere, ez dago zaurgarritasunaren errealitateari buruzko interpretazio unibokorik, eta egoera mota zabala har ditzake: premiaz eta eraginkortasunez erantzutea eskatzen duten muturreko egoerak zein gizarte prebentzio edo mantentze izaera nabarmena duten errealitateetan esku hartzea. Eta bien artean errealitate ugari daude, ahulezia maila desberdinekin, eta gizarte antolatua eta botere publikoak ere haietan esku hartzera behartuta daude, pertsonaren eta haren ingurune hurbilenaren bizitza hobetzeko premisarekin.\nNolanahi ere, gizarte arloko esku hartze orok, sinesgarria eta adierazgarria izan nahi badu, hiru fase izan behar ditu bere garapenean:\n1. fasea: Diagnosi fasea, aldez aurretik "Errealitatea den bezalakoa dela konturatzea” eskatzen diguna, eta horrek aurrean dugun errealitatearekin jarrera zintzoa izatea dakar. Fase honetan, gauzen errealitatea den bezala atzematea da helburua, eta errealitateak kontuak eska diezazkigun zintzotasunez uztea.\n2. fasea: Bigarren fasea, enpatikoa, “errealitatea norbereganatzea”. Errealitatea zintzotasunez ikustea lortzen dugunean, eta benda bakar batek ere (aurreiritziak, beldurrak edo interesak) ez digunean eragozten gizarte premia eta sufrimendua ikustea, identifikaziorako elementua aktibo katalizatzaile gisa sortzen da, ondoren gizarte praktika on bat egiten laguntzeko.\n3. fasea: Errealitateaz jabetu (1. fasea) eta errealitatea norbereganatu ondoren (2. fasea), hirugarren fasea da “errealitatearen kargu egitea”, eta horrek berekin dakar esku hartze soziala bera, aurreko faseetatik indartua, pertsona edo pertsona taldearen ongizatea aurkitu nahi duena, beste modu batean esanda, haren bizitza hobetzea.\n1.- Jardunbide egokiaren definizioa Gizarte Zerbitzutan\nGizarte zerbitzuetako jardunbide egokiak dira 2021eko ekitaldian Arabako Lurralde Historikoan egin diren eta, era berean, baliabide, zerbitzu eta programetan pertsonen (erabiltzaileak, familia, profesionalak eta abar) bizi-kalitatea sustatzea bultzatu duten proiektu, jarduketa eta esperientziak. Proiektu, jarduketa eta esperientzia horiek guztiek afektua eta emozioak kontuan izan dituzte, eta, batez ere, pertsona zaurgarri eta hauskorrenei laguntzeko egin dira.\n2.- Ematen den arretaren kalitate mailaren eragina\nShalock eta Verdugoko bizi kalitatearen ereduari jarraituz, honako egoera hauetan sustatzen da ematen den arretaren kalitatea:\nPertsona baliozkoa senti dadin sustatzen da, berarentzat zentzua duten jarduerak eginez. (Ongizate emozionala).\nEgoera fisikoa mantentzeko eta/edo hobetzeko ekimenak egiten dira, erabiltzaileari mugikortasun autonomoa mantentzen laguntzeko eta bere burua zaintzeko (elikadura, garbiketa, jantziak...) eta aisialdiko jarduerak egiten laguntzeko. (Ongizate fisikoa)\nPertsonak bere bizitzako alderdiei buruz erabakitzeko aukera izatea sustatzen da, eta aukerak izatea modu independentean hautatzeko, bere lehentasunen eta nahien arabera. (Autodeterminazioa).\nPertsonak gizartean eta komunitatean parte hartzeko ekimenak sustatzen dira, gainerako herritarren baldintza berberetan. Era berean, egoitza zentroen kasuan, senideen eta pertsona esanguratsuen parte-hartzea bultzatzen da zentroaren bizitzan. (Gizarteratzea).\nGaitasun pertsonala indartzen duten esku hartzeak sustatzen dira (ezagutzak eta trebetasunak, pertsonari bere eguneroko bizitzan, lanean, aisialdian eta gizarte harremanetan modu autonomoan moldatzeko aukera ematen diotenak), bai eta egiten diren jarduerak behar bezala burutzea indartzekoak ere. (Garapen pertsonala).\nEkimenak hartzen dira pertsonaren gizarte eta lan giroa hobetzeko eta pertsona gustura eta eroso sentitzen den egoitza batean bizitzeko, giro seguru, egonkor eta aurreikusteko moduko batean. (Ongizate materiala).\nErabiltzaileei dagozkien eskubideak aitortzea eta errespetatzea dakarten neurriak bultzatzen dira, eskubide horien erabilera eta garapena bermatzeko ekimenak sustatuz. (Eskubideak).\n3.- Jardunbide egokiak aitortzeko deialdiaren helburuak\nHonako hauetan egin diren jardunbide egokien proiektuak, jarduketak edo esperientziak ezagutzea eta ezagutaraztea:\nGizarte Ongizaterako Foru Erakundeko edozein esku hartze arlotan.\nINDESAren programetan, zerbitzuetan eta antolaketan.\nGizarte ekintzako hirugarren sektoreko Arabako erakundeetan eta Gizarte Ongizaterako Foru Erakundearekin lankidetza hitzarmenen, kontratuen eta abarren bidez harremana duten merkataritza ekimen pribatuko erakundeetan.\nArabako Lurralde Historikoan kokaturik dauden eta gizarte arloan lan egiten erakundeetan, nahiz eta Gizarte Ongizaterako Foru Erakundearekin harremanik ez izan.\nEgindako proiektuak, jarduerak edo esperientziak aurkeztea eta haietan egindako ahaleginak eta lotutako jarduerak zabaltzea.\nArretako jardunbide egokien inguruko ideia, proiektu eta ekimenetan parte hartzea eta haiek hedatzea sustatzea, aurkeztutako proiektuetatik abiatuz.\nEgindako jardunbide egokiei balioa ematea, BeBai sarien bidez.\nIkerketa-kultura sustatzea gizarte erakunde guztietan. Ikerketa etengabeko prozesua da, eta gauzen zergatia aurkitu, ikertu eta azaltzen saiatu beharretik abiatzen da. Hori dela eta, funtsezko zeregina da talde profesionalentzat, hortik abiatuta aldaketa sozial sakonak gerta baitaitezke, gure gizartean hobekuntzak egin ahal izateko.\n4.- Jardunbide egokiak identifikatzeko oinarrizko irizpideak\nJardunbide egokien irizpideen definizioan, eta deialdi honetako 2) puntuan adierazitakoaz gain, honako identifikazio irizpide hauek ezartzen dira deialdira aurkezten diren programa, proiektu eta esperientzien artetik:\n1.- Alde interesdunen beharrei eta itxaropenei erantzuten die, pertsona zaurgarrienei lehentasunezko arreta emateko ikuspegitik.\n2.- Sormena eta berrikuntza jarduera proposatzean eta garatu beharreko prozeduretan\n3.- Esku hartzeko metodologia, datu objektibo eta neurgarrietan oinarrituta justifikatu, diagnostikatu, planifikatu, ezarri eta ebaluatuko duena. Informazioa sistematikoki biltzea, aztertu ondoren emaitzak hasierako aurreikuspenekin edo aurrekontuekin bat datozen ondorioztatu ahal izateko.\n4.- Eraginkortasuna: eragin positiboa dago pertsonengan, kalitate adierazle batzuk aplikatzearen arabera. Adierazle horien emaitzek ("pre" eta "post") hobekuntza hori egiaztatzen dute.\n5.- Errepikagarritasuna eta iraunkortasuna: praktika sistematizatuta dago eta aukera ematen du antzeko testuinguruetan errepikatzeko, bai eta denboran irauteko ere. Era berean, jasangarritasun/iraunkortasunaren barruan antolaketa, teknika eta ekonomia alderdiak ere sartzen dira.\n6.- Parte hartzen duten alderdien arteko koordinazioa eta lankidetza, eta diziplinarteko lan metodologia baloratzen da.\n7.- Generoaren zeharkako ikuspegia, garapenean eta eraginean kontuan hartuta.\nGizarte Ongizaterako Foru Erakundearen arlo hauetako zentro eta zerbitzuetako profesionalek eta taldeek. Gizartegintza Arloa; Desgaitasuna duten Pertsonen Arloa; Adineko Pertsonen Arloa; Adingabeen eta Familiaren Arloa.\nINDESAren zentroetako profesionalek eta taldeek\nGOFErekin harremana duten gizarte ekintzako hirugarren sektoreko erakundeetako profesionalek eta taldeek\nGizarte Ongizaterako Foru Erakundearekin harremana duten merkataritzako ekimen pribatuko erakundeetako profesionalek eta taldeek.\nArabako Lurralde Historikoan kokaturik dauden eta gizarte arloan lan egiten erakundeetako profesionalek eta taldeek, nahiz eta Gizarte Ongizaterako Foru Erakundearekin harremanik ez izan.\n6.- Jardunbide egoki bat hautatzeko prozesua\nAurkeztutako jardunbideak baloratzeko eta, ondoren, BeBai aitorpenerako hautaketa egiteko, 4 kidek hauek osatutako epaimahai bat eratu da:\nArabako Foru Aldundiko Gizarte Politiken Saileko Gizarte Zerbitzuen Idazkaritzari atxikitako bi pertsona\nGizarte Politiken Saileko Gizarte Zerbitzuen zuzendaria, edo hark eskuordetzen duen pertsona.\nBerrikuntzaren, Kudeaketa Sistemen eta Ebaluazioaren zuzendaria, edo hark eskuordetzen duen pertsona.\nBeharrezkoa bada, aurkeztutako jardunbideari buruzko informazio gehiago eskatuko ahalko zaio sustatzaileari.\nDeialdi honetan emandako informazio guztia Arabako Foru Aldundiko Gizarte Politiken Sailak argitaratu eta zabaldu ahal izango du, esperientzia trukea errazteko. Beti adieraziko dira proposamena aurkeztu zuen zentroaren edo erakundearen datuak, datu pertsonalei buruzko salbuespenak salbuespen.\n7.- BeBai aitorpenak\nDeialdira aurkezten diren proiektu, programa edo jardueren artean BeBai aitorpenak hautatzeko prozesuan, ebaluazio bat egingo da, baremo baten arabera, eta baztertu egingo dira aurrehautaketa fasera iristen ez direnak (3. eranskina).\n8.- Aurkezteko epea eta lekua\nProposamenak 2022ko martxoaren 15 erako aurkeztu beharko dira, egun hori barne, Gizarte Zerbitzuen Idazkaritzan (Araba Jenerala 10, 4. – 7. bulegoa, 01005 Vitoria-Gasteiz) edo Maite Gutiérrezi posta elektronikoz (Adm1.Secretaria.IFBS@araba.eus) bidalita, eta nahitaez honakoak jasoko dituzte:\n1) Fitxa teknikoa (1. eranskina), beteta\n2) Jardunbide egokiaren aitorpena egiteko proposatzen den deskribapen memoria (2. eranskina), beteta


Produktuen ontziak bezeroaren esperientzia nola eragiten duen Martech Zone\nNire lehenengo MacBook Pro erosi nuen eguna berezia izan zen. Gogoratzen dut kutxa nola eraiki zen, ordenagailu eramangarria nola erakutsi zen, osagarrien kokapena ... oso esperientzia berezia izan zela sentitu nuela. Applek merkatuan produktuak biltzeko diseinatzaile onenetakoak dituela pentsatzen jarraitzen dut.\nBeraien gailuak kentzen ditudan bakoitzean, hori da esperientzia. Izan ere, hainbeste non kaxak gorde edo botatzean askotan gaizki sentitzen naiz. Kontrastatu lehen sorospen kit bat eta titaniozko guraizeak behar dituzten hutseko zigilu madarikatu horiekin ... Haserretu egin naiz produktua ontzitik atera aurretik ere!\nEdozein produktuk kontsumitzailearengan izan duen lehen inpresioa ontzia da. Litekeena da produktuaren itxaropena ontzien itxuran oinarritzea, beraz, behar bezala aritzea ezinbestekoa da! Gustatuko litzaiguke kontsumitzaileek produktu baten kalitatearen arabera egiten dituztela erosketak, baina gezurretan ariko ginateke, ontzien diseinuak bere erabakian zeresan handia duela ikusten da. Zuzeneko Enbalatzeko Soluzioak, The Science Behind Superb Packaging\nPsikologikoki, ontziak gailuaren bezeroaren esperientzia osoa alda dezake. Inforgrafiko honetan, Direct Packaging Solutions-ek azaltzen du:\nEmozioak - Emozioek eginkizun garrantzitsua betetzen dute produktuaren esperientzia osoan, kontsumitzaileek produktua esku artean izan eta gero hasten baitira.\ninprimatzeko - Ikerketen arabera, ontzien xehetasunak pertsona bati produktua nolakoa izango den zehazten laguntzen dio. Produktuaren lehen begiratuan, burmuinak atsegina edo desatsegina den zehazten du.\nLuxuzko osagarri bat merkatura ekartzen ari den enpresa batekin ari gara lanean. Boxeoa, barne materialak, ustekabeko oparia eta asmatzaileak eskuz idatzitako eskerrak lantzen ari gara. Gure helburua kontsumitzailea berezi sentiaraztea da benetako produktua jaso eta erabili aurretik ere. Are gehiago, koadroari barneko usaina nola gehi genezakeen ari gara lanean esperientzia benetan etxera ekartzeko.\nTags: produktu kosmetikoen sustapenaontzi arinakluxuzko produktuaontziakontzien berrikuntzakproduktuaren marka ezagutzeaproduktuaren markaproduktuaren identifikazioaproduktuen marketinaproduktuen ontziakproduktuaren sustapenaberriro zigilatu daitezkeen paketeak


Altsasuko Iñigo Aritza Ikastola bisitatu du Euskaltzaindiak - Sakanako Mankomunitatea\niraila 28, 2018\nUrriaren 21ean Nafarroa Oinez antolatuko duen ikastolan izan dira\nEuskaltzaindiak, gaur ere, ohiturari eutsiz, Nafarroa Oinez ospatuko duen ikastola bisitatu du. Ikastolako eta Nafarroako Ikastolen Elkarteko ordezkariez gain, euskal akademiaren zuzendaritzako kideek zain zituzten Iñigo Aritza ikastola osatzen duten lau herrietako ordezkariak. Altsasu, Urdiain, Ziordia eta Olaztiko alkateek zein Sakanako Mankomunitateko lehendakariak harrera egin diete.\nBaina goiza ikasleen artean hasi da akademiako kideendako. Euskaltzainek Iñigo Aritza Ikastolako geletan ikasleekin egoteko aukera izan dute, baita haiek egin dituzten galderak erantzuteko beta ere. Haurrek euskal akademiaren inguruan dituzten zalantzak argitu ahal izan dituzte zuzenean euskaltzainei galdetuz.\nGoizean izandako bisitaldian, gainera, haritz bat landatu dute. Haritzez inguraturik dagoen ikastolako jolastokian beste zuhaitz bat gehiago egongo da aurrerantzean, Euskaltzaindiaren mendeurrena gogoratuko duena. Ikastolak ere opari bat eman dio Akademiari, beste haritz bat, baina, kasu honetan, txikia: bonsai bat.\nAltsasutik Olaztira joan dira euskaltzainak. Bertan, udalek egindako harrera ekitaldian, Sakanako toki-entitateetako ordezkariek Miren Ustarrozen artelan bat oparitu diote akademiari: jentil-harri bat, Aralarren dagon Hartzabalen gisakoa. Ondoren, hileroko batzarra egin dute bertan. Bukatutakoan, Urdiainen izanen dute otordua eta, azkenik, Sakanako herri horretan dagoen errota zaharra bisitatuko dute.\nErantzunak desaktibatuta daude Altsasuko Iñigo Aritza Ikastola bisitatu du Euskaltzaindiak sarreran\n← Genero berdintasunaren inguruko prozesu parte hartzailea\n”Manez eta Kobreak” Iortian Berriaren alde →